PATVIRTINTA

Plungės rajono savivaldybės

tarybos 2022 m. liepos 28 d.

sprendimu Nr. T1-165

**PLUNGĖS RAJONO SAVIVALDYBĖS ADMINISTRACIJA**

**PLUNGĖS RAJONO SAVIVALDYBĖS**

**2021 M. GRUODŽIO 31 D. PASIBAIGUSIŲ METŲ KONSOLIDUOTŲJŲ FINANSINIŲ**

**ATASKAITŲ RINKINYS**

(Visos sumos tūkstančiais eurų, jei nenurodyta kitaip)

**TURINYS**

Plungės rajono savivaldybės 2021 m. gruodžio 31 d. pasibaigusių metų konsoliduotųjų finansinių ataskaitų rinkinio aiškinamasis raštas..................................................................................................4

I. Bendroji dalis..............................................................................................................................4

II. Apskaitos politika......................................................................................................................5

III. Pastabos..................................................................................................................................13

Plungės rajono savivaldybės 2021 m. gruodžio 31 d. pasibaigusių metų konsoliduotųjų finansinių ataskaitų rinkinio aiškinamojo rašto priedai.......................................................................................33

**Lentelių sąrašas**

1 lentelė. Po vienerių metų gautinos sumos pagal grąžinimo laikotarpius ir jų einamųjų metų

dalis....................................................................................................................................................17

2 lentelė. Atsargų vertė pagal grupes.................................................................................................18

3 lentelė. Informacija apie išankstinius apmokėjimus.......................................................................18

4 lentelė. Informacija apie per vienerius metus gautinas sumas........................................................19

5 lentelė. Gautos paskolos ir išleisti ne nuosavybės vertybiniai popieriai pagal grąžinimo

ir išpirkimo laikotarpius....................................................................................................................22

6 lentelė. Ilgalaikės finansinės nuomos įsipareigojimai ir jų einamųjų metų dalis............................22

7 lentelė. Atidėjiniai pagal jų panaudojimo laiką...............................................................................23

8 lentelė. Trumpalaikės mokėtinos sumos..........................................................................................23

9 lentelė. Kitos pagrindinės veiklos pajamos ir kitos pajamos...........................................................25

10 lentelė. Kitos veiklos pajamų ir sąnaudų pateikimas žemesniojo ir aukštesniojo lygių

viešojo sektoriaus subjekto finansinių ataskaitų aiškinamajame rašte ..............................................26

11 lentelė. Finansinės ir investicinės veiklos pajamos ir sąnaudos ...................................................29

12 lentelė. 6 mėnesių EURIBOR kitimas 2021 metais............ .........................................................31

13 lentelė. Informacija apie įsipareigojimų dalį (įskaitant finansinės nuomos (lizingo) įsipareigojimus) eurais ir užsienio valiutomis...................................................... ................ ... .....31

**PLUNGĖS RAJONO SAVIVALDYBĖS**

**2021 M. GRUODŽIO 31 D. PASIBAIGUSIŲ METŲ**

**KONSOLIDUOTŲJŲ FINANSINIŲ ATASKAITŲ RINKINIO**

**AIŠKINAMASIS RAŠTAS**

2022-05-31

Plungė

**I SKYRIUS**

**BENDROJI DALIS**

Plungės rajono savivaldybės metinių konsoliduotųjų finansinių ataskaitų rinkinį rengia Plungės rajono savivaldybės administracija (toliau – Savivaldybės administracija). Savivaldybės administracija yra Savivaldybės biudžetinė įstaiga, Juridinių asmenų registre įregistruota 1998 m. vasario 27 d., rejestro Nr. 004014, įstaigos kodas 188714469, adresas: Vytauto g. 12, Plungės m. Savivaldybės administracijos steigėjas – Plungės rajono savivaldybė. Steigėjo teises ir pareigas įgyvendinanti institucija – Plungės rajono savivaldybės taryba.

Plungės rajono savivaldybė įgyvendina vietos valdžios, viešojo administravimo ir viešųjų paslaugų teikimo funkcijas. Viešojo administravimo funkcijas įgyvendina Plungės rajono savivaldybės administracija. Viešąsias paslaugas teikia Plungės rajono savivaldybės biudžetinės ir viešosios įstaigos. Biudžetinės įstaigos teikia neformaliojo ir formaliojo švietimo paslaugas, bibliotekų, muziejų, kultūros, turizmo informavimo, visuomenės sveikatos puoselėjimo, viešosios apsaugos, kūno kultūros ir sporto plėtojimo, mokinių pavėžėjimo į mokyklas, socialines paslaugas, mokinių maitinimo švietimo įstaigose paslaugas. Viešosios įstaigos teikia pirminės asmens sveikatos priežiūros, antrinio lygio ambulatorinės ir stacionarinės priežiūros, reabilitacijos paslaugas, jaunimo neformaliojo ugdymo, laisvalaikio užimtumo organizavimo, vaikų, jaunimo, suaugusiųjų ir senjorų futbolo plėtros, socialinių paslaugų teikimo Plungės bendruomenei paslaugas.

Šis ataskaitų rinkinys parengtas, sukonsolidavus 43 viešojo sektoriaus subjekto finansines ataskaitas (2020 m. – 46), iš jų 37 kontroliuojamų biudžetinių įstaigų (2020 m. – 40), 5 kontroliuojamų viešųjų įstaigų (2020 m. – 5) ir administruojamo išteklių fondo – Plungės rajono savivaldybės iždo.

Plungės rajono savivaldybės tarybos 2021 m. kovo 25 d. sprendimu Nr. T1-64 „Dėl sutikimo reorganizuoti biudžetines įstaigas“, iki 2021 m. rugpjūčio 31 d. reorganizuotos sujungimo būdu Plungės r. Platelių gimnazija (juridinio asmens kodas 191131170) ir Plungės r. Šateikių pagrindinė mokykla (juridinio asmens kodas 191131213), įsteigiant jungtinę mokyklą. Po reorganizavimo veikianti įstaiga – Plungės r. Liepijų mokykla, adresai: Mokyklos g. 3, Platelių mstl., LT-90421 Plungės r., Mokyklos g. 1, Platelių mstl., LT-90421 Plungės r., Žemaitės g. 14, Šateikių k., LT-90401 Plungės r., vykdanti ikimokyklinio, priešmokyklinio, pradinio, pagrindinio ugdymo pirmos, antros dalies, neformaliojo vaikų ir suaugusiųjų švietimo programas, kuriai pereina visos reorganizuotų juridinių asmenų teisės ir pareigos.

Per 2021 metus prie Plungės rajono savivaldybės viešojo sektoriaus subjektų grupės finansinėms ataskaitoms konsoliduoti naujų juridinių asmenų, kuriems Savivaldybė daro lemiamą poveikį, nebuvo priskirta.

Plungės rajono savivaldybės kontroliuojamų viešojo sektoriaus subjektų ir viešojo sektoriaus subjektų, atsakingų už konsoliduotųjų finansinių ataskaitų rinkinio ir (arba) finansinių ataskaitų rinkinio parengimą, sąrašas patvirtintas Administracijos direktoriaus 2021 m. spalio 20 d. įsakymu Nr. DE-1195, 2021 m. konsolidavimo schema patvirtinta Lietuvos Respublikos finansų ministro 2021 m. gruodžio 13 d. įsakymu Nr. 1K-387.

Konsolidavimo procedūros apima visų nurodytų subjektų finansinių ataskaitų straipsnių sudėtį, informacijos apie tarpusavio operacijų įtaką ir rezultatus surinkimą, tarpusavio ūkinių operacijų įtakos ir rezultatų eliminavimą bei papildomus pataisymus.

Plungės rajono savivaldybės administracija turi 11 struktūrinių teritorinių padalinių – seniūnijų:

|  |  |  |
| --- | --- | --- |
| Eil. Nr. | Pavadinimas | Buveinės adresas |
| 1. | Alsėdžių seniūnija | Telšių g. 10B, Alsėdžių mstl. |
| 2. | Babrungo seniūnija | Platelių g. 21, Babrungo k. |
| 3. | Kulių seniūnija | J. Tumo-Vaižganto g. 6, Kulių mstl. |
| 4. | Nausodžio seniūnija | Kulių g. 72, Varkalių kaimas |
| 5. | Paukštakių seniūnija | Grumblių kaimas, Paukštakių sen. |
| 6. | Platelių seniūnija | Didžioji g. 1, Platelių mstl. |
| 7. | Plungės miesto seniūnija | Vytauto g. 7-9, Plungė |
| 8. | Stalgėnų seniūnija | Žalioji g. 5, Stalgėnų k. |
| 9. | Šateikių seniūnija | Šateikių kaimas, Šateikių sen. |
| 10. | Žemaičių Kalvarijos seniūnija | Gardų a. 9, Žemaičių Kalvarijos mstl. |
| 11. | Žlibinų seniūnija | Žlibinų kaimas, Žlibinų sen. |

Į šį ataskaitų rinkinį yra įtrauktos Savivaldybės kontroliuojamų viešojo sektoriaus subjektų – biudžetinių, viešųjų įstaigų ir iždo – finansinės ataskaitos už metus, pasibaigusius 2021 m. gruodžio 31 dieną. Informacija apie kontroliuojamus, asocijuotuosius ir kitus subjektus ataskaitinio laikotarpio pabaigoje pateikiama šio aiškinamojo rašto 1 priede.

Šiame ataskaitų rinkinyje yra įtrauktas finansinis turtas, kurį sudaro Savivaldybei priklausantis šių bendrovių ir įstaigų nuosavas kapitalas:

• uždarųjų akcinių bendrovių ir viešųjų įstaigų, kuriose Savivaldybei priklauso daugiau negu 50 procentų akcijų arba dalininkų kapitalo;

• asocijuotųjų subjektų (uždarųjų akcinių bendrovių ir viešųjų įstaigų, kuriose Savivaldybei priklauso mažiau negu 50 procentų akcijų arba dalininkų kapitalo);

• įmonių, kuriose Savivaldybė įgyvendina įmonės savininko teises ir pareigas.

2021 metais Savivaldybės kontroliuojamuose viešojo sektoriaus subjektuose vidutinis darbuotojų skaičius sudarė 2 306 (2020 metais – 2 325), t. y. VSS grupės darbuotojų skaičius sumažėjo 19 darbuotojų. Ataskaitinio laikotarpio pabaigoje Savivaldybės administracijoje dirbo 216 darbuotojų, praėjusiais metais tuo pačiu laikotarpiu – 230. Kitose įstaigose vidutinis darbuotojų skaičius kito nežymiai. Dėl 3 biudžetinių įstaigų reorganizavimo vidutinis darbuotojų skaičius sumažėjo 14 darbuotojų.

Savivaldybės konsoliduotųjų finansinių ataskaitų rinkinyje pateikiama informacija apie Savivaldybės 2021 m. gruodžio 31 d. finansinę būklę, jai poveikį turėjusių finansinių ataskaitų straipsnių pakeitimus, 2021 metų veiklos rezultatus ir grynojo turto pokyčius, taip pat informacija apie 2021 metų pinigų srautus su palyginamaisiais 2020 m. skaičiais.

**II SKYRIUS**

**APSKAITOS POLITIKA**

**Finansinių ataskaitų parengimo pagrindas**

Vadovaujantis Lietuvos Respublikos viešojo sektoriaus atskaitomybės įstatymo, viešojo sektoriaus apskaitos ir finansinės atskaitomybės standartų (toliau – VSAFAS) ir kitų Lietuvos Respublikos teisės aktų, reglamentuojančių viešojo sektoriaus subjektų grupių konsoliduotųjų finansinių ataskaitų rengimą, nuostatomis buvo parengtas 2021 m. Plungės rajono savivaldybės konsoliduotųjų finansinių ataskaitų rinkinys.

Šis ataskaitų rinkinys parengtas ūkinių operacijų ir įvykių apskaitai, taikant kaupimo principą bei taikant vienodus apskaitos metodus panašiems sandoriams ir kitiems įvykiams panašiomis aplinkybėmis.

Rengiant šį ataskaitų rinkinį, reikšminga suma buvo laikoma tokia suma, kuri viršija 0,1 proc. Savivaldybės konsoliduotojo turto, t. y. 125,61 tūkst. Eur (2020 m. – 114 30 tūkst. Eur ) pagal buhalterinę pažymą (pridedama).

**Finansinių ataskaitų konsolidavimo principai**

Rengiant šį ataskaitų rinkinį, konsoliduotos tik Savivaldybės kontroliuojamų viešojo sektoriaus subjektų finansinės ataskaitos. Konsolidavimas vykdomas sudedant finansinių ataskaitų atitinkamus straipsnius ir eliminuojant konsoliduojamų subjektų tarpusavio ūkines operacijas ir jų rezultatus.

**Finansinių ataskaitų valiuta**

Šiame ataskaitų rinkinyje pateikiami duomenys išreiškiami tūkstančiais Lietuvos Respublikos piniginių vienetų – eurų.

**Nematerialusis turtas**

Nematerialusis turtas (toliau – NT) vertinamas ir finansinės būklės ataskaitoje parodomas įsigijimo savikaina, atėmus sukauptą amortizaciją ir nuvertėjimą. Išankstiniai mokėjimai už NT priskiriami prie NT.

NT kūrimo išlaidos skirstomos į tyrimų ir plėtros išlaidas. Tyrimo išlaidos pripažįstamos sąnaudomis jų susidarymo metu. Išlaidos, sukauptos per plėtros etapą, šiam etapui pasibaigus, pergrupuojamos į atitinkamą NT grupę ir įtraukiamos į konkretaus NT vieneto pasigaminimo (sukūrimo) savikainą, išskyrus atvejus, kai išlaidos, sukauptos per plėtros etapą, negali būti susietos su konkrečiu turto vienetu.

NT amortizacijos minimalūs ir maksimalūs ekonominiai normatyvai (naudingo tarnavimo laikas) viešojo sektoriaus subjektams:

• programinė įranga, jos licencijos ir techninė dokumentacija - 1-3 metai;

• patentai, išradimai, licencijos, įgytos kitos teisės - 2-10 metų;

• kitas NT - 2-10 metų;

• prestižas - 5-15 metų.

Neriboto naudingo tarnavimo laiko NT (pvz., plėtros darbų, literatūros, mokslo ir meno kūrinių) amortizacija neskaičiuojama. Toks NT po pirminio pripažinimo rodomas įsigijimo savikaina, atėmus turto nuvertėjimo sumą.

**Ilgalaikis materialusis turtas**

Ilgalaikis materialusis turtas (toliau – IMT), išskyrus žemę, kilnojamąsias, nekilnojamąsias kultūros vertybes ir kitas vertybes, finansinėse ataskaitose yra rodomas įsigijimo savikaina, atėmus sukauptą nusidėvėjimo sumą ir turto nuvertėjimo sumą.

Žemė, kilnojamosios, nekilnojamosios kultūros vertybės ir kitos vertybės, išskyrus kilnojamųjų kultūros vertybių konservavimo ir restauravimo, o nekilnojamųjų kultūros vertybių - tvarkybos išlaidų dalį, kuria buvo padidinta šio IMT vertė, rodomos tikrąja verte. Tikrosios vertės pokytis per ataskaitinį laikotarpį parodomas tikrosios vertės rezerve.

Neriboto naudojimo laiko IMT (žemė, kultūros vertybės, kitos vertybės) ir bibliotekų fondų nusidėvėjimas neskaičiuojamas. Išankstiniai mokėjimai už IMT, gautas, bet dar nepradėtas naudoti, nebaigtas statyti ar komplektuoti turtas, priskiriamas prie IMT.

IMT nusidėvėjimo minimalūs ir maksimalūs ekonominiai normatyvai (naudingo tarnavimo laikas):

• pastatai – 4-140 metų;

• infrastruktūros ir kiti statiniai – 5-100 metų;

• nekilnojamojo kultūros paveldo objektų restauravimo darbai –7-30 metų;

• mašinos ir įrenginiai – 2-40 metų;

• transporto priemonės – 3-15 metų;

• baldai ir biuro įranga – 3-12 metų;

• kitas IMT – 1-50 metų.

IMT, kurį priimtas sprendimas parduoti, pergrupuojamas į atsargas to turto likutine verte tą dieną, kurią priimtas sprendimas tą turtą parduoti.

Pelnas ar nuostoliai, gauti pardavus IMT (taip pat ir pergrupuotą į atsargas), apskaičiuojami kaip skirtumas tarp pardavimo kainos ir IMT balansinės vertės ir konsoliduotoje veiklos rezultatų ataskaitoje įtraukiami į kitos veiklos rezultatą.

**Ilgalaikio turto nuvertėjimas**

Savivaldybės kontroliuojami viešojo sektoriaus subjektai finansinių ataskaitų sudarymo datą peržiūri valdomo turto balansines vertes, kad nustatytų, ar yra kokių nors požymių, kad jų valdomo turto vertė sumažėjo. Jei tokių požymių yra, nustatoma tokio turto atsiperkamoji vertė, kuri palyginama su balansine turto verte. Jei atsiperkamoji vertė mažesnė už balansinę vertę, jų skirtumai pripažįstami nuvertėjimo nuostoliais.

Ilgalaikio materialiojo turto, vertinamo tikrąja verte, atveju, jei ataskaitinio laikotarpio pabaigoje tokio turto tikroji vertė nustatoma mažesnė negu buvo ankstesnio ataskaitinio laikotarpio pabaigoje, tikrosios vertės rezervas mažinamas ankstesnio ataskaitinio laikotarpio pabaigoje nustatytos tikrosios vertės ir ataskaitinio laikotarpio pabaigoje nustatytos vertės skirtumo suma. Jeigu apskaičiuotas skirtumas yra didesnis už tikrosios vertės rezervo likutį, priskiriamą šiam turtui, skirtumo, viršijančio tikrosios vertės likutį, suma rodoma kaip nuostolis dėl turto nuvertėjimo veiklos rezultatų ataskaitoje.

**Finansinis turtas**

Finansinis turtas (toliau – FT) įvertinimo tikslais skirstomas į:

• parduoti laikomą FT, prie kurio šiame ataskaitų rinkinyje priskiriami nuosavybės vertybiniai popieriai, t. y. akcijos, dalininkų įnašai. Parduoti laikomas FT finansinės būklės ataskaitoje parodomas tikrąja verte, išskyrus investicijas į vertybinius popierius, kurių kaina aktyviojoje rinkoje neskelbiama ir kurių tikrosios vertės negalima nustatyti; dalininkų įnašus į viešąsias įstaigas (kurios nėra kontroliuojami ar asocijuotieji subjektai), įnašus į tarptautines organizacijas, kurie įvertinami įsigijimo savikaina, atėmus nuvertėjimo nuostolius. Prie tokio turto priskiriamos bendrovių, kuriose Savivaldybei priklauso mažesnė negu 20 procentų nuosavybės dalis;

• iki išpirkimo termino laikomą FT (įsigytos kitų subjektų obligacijos su išpirkimo data), kuris, jei ilgalaikis, – vertinamas amortizuota savikaina, jei trumpalaikis, – įsigijimo savikaina, atėmus nuvertėjimo nuostolius;

• gautinas sumas (prie kurių priskiriamos ir suteiktos paskolos). Ilgalaikės vertinamos amortizuota savikaina (neatsižvelgiant į tai, ar viešojo sektoriaus subjektas ketina jas laikyti iki atsiskaitymo termino). Kai palūkanų norma yra nustatyta teisės aktuose, taikoma pastaroji. Trumpalaikės vertinamos įsigijimo savikaina, atėmus nuvertėjimo nuostolius.

FT tikrosios vertės pasikeitimas parodomas finansinės ir investicinės veiklos rezultate.

Savivaldybės investicijos į kontroliuojamus ir asocijuotuosius subjektus vertinamos taikant nuosavybės metodą, kai FT vertė prilyginama kontroliuojamų ne viešojo sektoriaus subjektų ir asocijuotųjų subjektų nuosavo kapitalo vertei. Apskaičiuojant nuosavybės metodo įtaką investicijoms į Savivaldybės įmones, investuotojui tenkančios grynojo turto dalies (nuosavo kapitalo) pokytis skaičiuojamas kartu su dotacija ilgalaikiam turtui įsigyti.

**Biologinis turtas**

Biologinis turtas pripažįstamas ir registruojamas apskaitoje, jei atitinka šiuos turto pripažinimo kriterijus:

* viešojo sektoriaus subjektas turi teisę tuo turtu disponuoti ir jį kontroliuoti, įskaitant teisę apriboti galimybę juo naudotis kitiems;
* pagrįstai tikėtina, kad viešojo sektoriaus subjektas būsimaisiais laikotarpiais iš šio turto gaus ekonominės naudos arba šis turtas bus naudojamas socialiniais, kultūriniais, gamtosauginiais, moksliniais, teisėsaugos, pažintiniais tikslais;
* galima nustatyti turto tikrąją vertę, įsigijimo savikainą arba iš turto gautinų būsimų pajamų dabartinę vertę.

Finansinės būklės ataskaitoje biologinis turtas rodomas atskirame straipsnyje – nepriskiriamas nei prie ilgalaikio, nei prie trumpalaikio turto straipsnių.

Viešojo sektoriaus subjektas biologinio turto apskaitą turi tvarkyti pagal biologinio turto vienetus. Keli panašių savybių ir (arba) vienoje teritorijoje (sklype, hektare, viešojo sektoriaus subjektui priskirtoje teritorijoje ar pan.) esantys biologinio turto vienetai apskaitoje gali būti sujungiami ir registruojami kaip vienas atitinkamo turto vienetas.

Atsižvelgiant į paskirtį, biologinis turtas skirstomas į šias grupes (esant poreikiui, viešojo sektoriaus subjektas gali jas smulkinti):

* gyvūnai;
* medynai – šiai grupei priskiriami miško žemėje augantys medynai;
* parkų ir skverų želdiniai;
* daugiamečiai sodiniai (vaismedžių ir vaiskrūmių sodai);
* pasėliai;
* kitas biologinis turtas (kituose punktuose neišvardytas biologinis turtas).

Parkų ir skverų želdiniųįsigijimo (įveisimo) išlaidas biologiniu turtu pripažįsta tie viešojo sektoriaus subjektai, kurie, siekdami teikti gyventojams socialinę, ekonominę ir gamtosauginę naudą, želdinius sodina ir (arba) prižiūri parkuose ir skveruose, neatsižvelgiant į tai, ar žemė, kurioje įveistas želdynas, viešojo sektoriaus subjektui perduota patikėjimo ar panaudos teise. Želdinių įsigijimo ir sodinimo išlaidos kitose teritorijose, negu parkai ir skverai, biologiniu turtu nepripažįstamos, o įsigijimo metu nurašomos į sąnaudas.

Pirminio pripažinimo ir paskesnio vertinimo metu biologinio turto grupės vienetas įvertinamas ir finansinėse ataskaitose parodomas vienu iš šių būdų:

* tikrąją verte, kuri nustatoma pagalstandarto 17 punkto nuostatas;
* įsigijimo ar pasigaminimo savikaina, jei neįmanoma nustatyti turto tikrosios vertės.

**Atsargos**

Sudarant Savivaldybės konsoliduotąsias finansines ataskaitas, atsargos įvertinamos įsigijimo ar pasigaminimo savikaina arba grynąja realizavimo verte, atsižvelgiant į tai, kuri iš jų mažesnė. Atsargos, kurios laikomos numatant jas paskirstyti nemokamai ar už simbolinį mokestį arba numatant jas sunaudoti prekių, skirtų paskirstyti nemokamai ar už simbolinį mokestį, gamybai, vertinamos įsigijimo ar pasigaminimo savikaina. Strateginės atsargos rodomos įsigijimo ar pasigaminimo savikaina.

Atsargų savikainai skaičiuoti taikomi šie atsargų įkainojimo būdai: „pirmas gautas, pirmas išduotas“ (FIFO) arba konkrečių kainų būdas. Atiduoto naudoti veikloje ūkinio inventoriaus vertė atidavimo momentu pripažįstama sąnaudomis.

**Išankstiniai apmokėjimai**

Konsoliduotosios finansinės būklės ataskaitos straipsnyje „Išankstiniai apmokėjimai“ rodomos:

• iš anksto sumokėtos sumos už atsargas, paslaugas, kurios suteiktos per 12 mėnesių nuo paskutinės ataskaitinio laikotarpio dienos, ir kitą trumpalaikį turtą;

• ateinančių laikotarpių sąnaudos (pvz., prenumeratos, nuomos) – sumos, sumokėtos (užregistruotos apskaitoje) einamuoju ir ankstesniu ataskaitiniais laikotarpiais, kurios bus pripažintos sąnaudomis ateinančiais ataskaitiniais laikotarpiais.

Rengiant šį ataskaitų rinkinį, išankstiniai apmokėjimai buvo vertinami įsigijimo savikaina, sumažinta nuvertėjimo nuostoliais.

**Per vienerius metus gautinos sumos**

Per vienerius metus gautinos sumos – per 12 mėnesių nuo paskutinės ataskaitinio laikotarpio dienos gautinos sumos. Šios sumos konsoliduotoje finansinės būklės ataskaitoje rodomos verte, apskaičiuojama iš jų įsigijimo savikainos atėmus įvertintas neatgautinas sumas. Per vienerius metus gautinos sumos skirstomos į:

• gautinas trumpalaikes finansines sumas (po vienerių metų gautinų sumų einamųjų metų dalis, kurią sudaro ilgalaikių paskolų ir kitų ilgalaikių sumų einamųjų metų dalis, bei gautinos trumpalaikės finansinės sumos, kurias sudaro trumpalaikės paskolos ir kitos gautinos trumpalaikės finansinės sumos);

• gautinus mokesčius ir socialines įmokas;

• gautinas finansavimo sumas;

• gautinas sumas už turto naudojimą, parduotas prekes, turtą, paslaugas;

• sukauptas gautinas sumas;

• kitas gautinas sumas (pvz., gautinos sumos iš rinkliavų, už prarastą turtą (išieškotos sumos už padarytą žalą), atskaitingų asmenų grąžintinos sumos, gautini veiklos mokesčiai, palūkanos, dividendai, gautinos grąžintinos finansavimo sumos ir kt.).

Gautinų sumų ir išankstinių apmokėjimų sumų nuvertėjimo nuostoliai pradedami skaičiuoti suėjus prievolės įvykdymo terminui. Taikomi tokie nuvertėjimo procentai:

| **Gautinų sumų ir išankstinių apmokėjimų grupės** | **Įsiskolinimas pavėluotas grąžinti** | | | | |
| --- | --- | --- | --- | --- | --- |
| 0 dienų | 1–90 dienų | 91–180 dienų | 181–360 dienų | Daugiau kaip 361 diena |
|  | **Nuvertėjimas** | | | | |
| **Patikimi skolininkai** | 0% | 0% | 25% | 50% | 100% |
| **Skolininkai su rizika** | 0% | 25% | 50% | 100% | 100% |
| **Nepatikimi skolininkai** | 0% | 100 % | 100% | 100% | 100% |
| **Išankstiniai apmokėjimai** | 0% | 0% | 0% | 0% | 100% |
| **Paskolos** | 0% | 0% | 25% | 50% | 100% |
| **Atskaitingi asmenys** | 0% | 0% | 0% | 0% | 100% |
| **Gautini dividendai** | 0% | 0% | 0% | 0% | 100% |

Gautinos sumos ir išankstinio apmokėjimo nuvertėjimo sumos kaupiamos kontrarinėse sąskaitose, užregistravus gautinų sumų ar išankstinių apmokėjimų nuvertėjimą, balansinė vertė sumažėja, tačiau pirminėje registravimo sąskaitoje išlieka įsigijimo savikaina.

**Pinigai ir pinigų ekvivalentai**

Pinigai – pinigai, esantys kasoje, bankų sąskaitose ir pervesti, bet dar negauti pinigai. Pinigų ekvivalentai – trumpalaikės (iki trijų mėnesių) likvidžios investicijos, kurios gali būti greitai iškeičiamos į tam tikras pinigų sumas ir kurių vertės pokyčio rizika yra nereikšminga. Investicijos į nuosavybės vertybinius popierius nepriskiriamos prie pinigų ekvivalentų.

Pinigai ir jų ekvivalentai priskiriami prie trumpalaikio turto, jei pinigų ir jų ekvivalentų naudojimo arba disponavimo jais laikas apribojamas ilgiau nei 12 mėnesių; skaičiuojant nuo paskutinės einamojo ataskaitinio laikotarpio dienos, jie priskiriami prie ilgalaikio finansinio turto (pvz., ilgalaikiai indėliai, kuriais negalima laikinai disponuoti ilgiau nei 12 mėnesių).

**Finansavimo sumos, finansavimo pajamos ir finansavimo sąnaudos**

Finansinėse ataskaitose finansavimo sumų (toliau – FS) straipsnyje parodomas Savivaldybės gautas finansavimas iš valstybės biudžeto, iš Europos Sąjungos, užsienio valstybių, tarptautinių organizacijų ir iš kitų šaltinių (socialinės apsaugos fondų arba privataus sektoriaus). Savivaldybės konsoliduotoje finansinės būklės ataskaitoje FS iš kitų savivaldybių biudžetų rodomos eilutėje „Iš kitų šaltinių“.

Gautos (gautinos) ir panaudotos finansavimo sumos arba jų dalis iždo apskaitoje pripažįstamos finansavimo pajamomis tais laikotarpiais, kuriais patiriamos su finansavimo sumomis susijusios sąnaudos. Asignavimų valdytojams perduotos finansavimo sumos, kurios buvo gautos iš valstybės biudžeto, iždo, sąnaudomis nepripažįstamos, bet registruojamos perduotos finansavimo sumos.

Kai Savivaldybės kontroliuojami subjektai padaro sąnaudas, kurios finansuojamos iš valstybės ar Savivaldybės gaunamų FS, jų sumai pripažįstamos finansavimo pajamos. Jei FS jau gautos, kartu registruojamas FS panaudojimas, jei bus gautos – kartu registruojamos sukauptos finansavimo pajamos.

Finansavimo sąnaudos iždo apskaitoje registruojamos, kai asignavimų valdytojai finansuojami iš Savivaldybės biudžeto pajamų.

Jei pagal sutartį, išskyrus finansavimo ar paramos sutartį, padarytas išlaidas kompensuoja kitas, tokia kompensacija nelaikoma finansavimo suma ir registruojama kaip sąnaudų sumažinimas arba suteiktų paslaugų pajamos, atsižvelgiant į sutarties sąlygas.

**Turto perdavimo sutartys**

Nuoma, finansinė nuoma (lizingas).

Ar nuoma priskirtina veiklos nuomai, ar finansinei nuomai, nustatoma nuomos laikotarpio pradžioje pagal sutarties turinį (neatsižvelgiant į sutarties teisinę formą). Jeigu nuomininkas ir nuomotojas susitaria pakeisti nuomos sutarties sąlygas (išskyrus jos pratęsimą) ir dėl to pasikeičia nuomos rūšis, toks susitarimas laikomas nauja sutartimi.

Pagal finansinės nuomos sutartį įsigyto turto nusidėvėjimui skaičiuoti taikomi tie patys principai kaip ir kito tos pačios grupės panašaus nuosavo ar patikėjimo teise valdomo turto nusidėvėjimui skaičiuoti. Jei finansinės nuomos sutartyje nenumatyta, kad nuosavybės teisė į turtą finansinės nuomos laikotarpio pabaigoje pereina finansinės nuomos paslaugos gavėjui arba jei finansinės nuomos paslaugos gavėjas neketina jo įsigyti pasibaigus šiam laikotarpiui, turtas nudėvimas per trumpesnį iš šių laikotarpių: sutartyje nustatytą finansinės nuomos laikotarpį arba turto naudingo tarnavimo laiką.

Nutraukus sutartį, finansinės nuomos paslaugos gavėjo nuostoliai, susidarę dėl prievolės kompensuoti finansinės nuomos sutarties nutraukimo išlaidas, registruojami kaip ataskaitinio laikotarpio kitos pagrindinės veiklos sąnaudos.

Veiklos nuomos mokesčiai nuomininko pripažįstami sąnaudomis tolygiai per nuomos laikotarpį, jeigu jie nepriskiriami gaminamos produkcijos ar ilgalaikio turto savikainai. Veiklos nuomos sąnaudos paskirstomos tolygiai per nuomos laikotarpį ir tuo atveju, kai nuomos mokestis nustatomas nelygiomis sumomis.

Išsinuomoto turto paprastojo remonto ir eksploatavimo išlaidos pripažįstamos sąnaudomis. Išsinuomotojo turto esminio pagerinimo išlaidos registruojamos kaip atskiras turto vienetas ir pripažįstamos sąnaudomis per likusį nuomos laikotarpį, jeigu tų išlaidų nuomotojas nekompensuoja.

*Panauda*

Turtas, gautas pagal panaudos sutartis, registruojamas nebalansinėse sąskaitose turto kontrolei užtikrinti. Pagal panaudos sutartį gauto turto paprastojo remonto ir eksploatavimo išlaidos pripažįstamos sąnaudomis; esminio pagerinimo išlaidos registruojamos kaip atskiras turto vienetas ir pripažįstamas sąnaudomis per likusį panaudos laikotarpį, jeigu tų išlaidų panaudos davėjas nekompensuoja. Pagal panaudos sutartį perduoto turto ir jo nusidėvėjimo bei jo sąnaudų apskaitą tvarko ir finansinėse ataskaitose rodo panaudos davėjas.

*Patikėjimo teisė*

Turtas, valdomas patikėjimo teise arba gautas kaip turtinis įnašas, registruojamas apskaitoje ir rodomas Savivaldybės konsoliduotose finansinėse ataskaitose, remiantis tais pačiais principais kaip ir nuosavybės teise valdomas turtas.

**Finansiniai įsipareigojimai**

Finansiniai įsipareigojimai (toliau – FĮ) skirstomi į ilgalaikius ir trumpalaikius. FĮ apskaitoje registruojami tik tada, kai viešojo sektoriaus subjektas prisiima įsipareigojimą sumokėti pinigus ar atsiskaityti kitu finansiniu turtu. Įsipareigojimai pagal nepradėtus vykdyti sandorius nepripažįstami finansiniais įsipareigojimais tol, kol jie neatitinka FĮ apibrėžimo.Finansinėse ataskaitose FĮ (išskyrus trumpalaikius, kurie nesusiję su rinkos kainomis) parodomi taip:

• FĮ, susiję su rinkos kainomis – tikrąja verte;

• iš suteiktų garantijų kilę FĮ – tikrąja verte;

• kiti ilgalaikiai FĮ – amortizuota savikaina;

• trumpalaikiai FĮ – įsigijimo savikaina.

**Atidėjiniai**

Atidėjinys – įsipareigojimas, kurio galutinės įvykdymo sumos arba įvykdymo laiko negalima tiksliai nustatyti, tačiau galima patikimai įvertinti.

Atidėjiniai pripažįstami ir registruojami, kai atitinka visus šiuos pripažinimo kriterijus:

• turimas įsipareigojimas (teisinė prievolė arba neatšaukiamas pasižadėjimas) dėl buvusiojo įvykio;

• tikimybė, kad įsipareigojimą reikės padengti turtu yra didesnė už tikimybę, kad nereikės; įsipareigojimo suma gali būti patikimai įvertinta.

Atidėjinio sumos dydžio įvertinimo metodai: individualus, statistinis. Metodas atidėjinio sumos dydžiui nustatyti pasirenkamas pagal aplinkybes.

Paskutinę kiekvieno ataskaitinio laikotarpio dieną atidėjiniai peržiūrimi ir jų vertė koreguojama, atsižvelgiant į naujus įvykius ir aplinkybes. Jei paaiškėja, kad įsipareigojimų turtu dengti nereikės ar atidėjinio suma sumažėjo, atidėjiniai panaikinami arba sumažinami, mažinat finansinės būklės ataskaitos straipsnių „Ilgalaikiai atidėjiniai“ arba „Ilgalaikių atidėjinių einamųjų metų dalis ir trumpalaikiai atidėjiniai” sumas.

Ilgalaikiai atidėjiniai diskontuojami iki dabartinės jų vertės. Atidėjinys naudojamas tik tam tikslui, kuriam buvo sudarytas.

**Savivaldybės skola ir kitos skolinimosi išlaidos**

Savivaldybės vardu gautos trumpalaikės ir ilgalaikės paskolos iš vidaus ir užsienio kreditorių apskaitomos Savivaldybės ižde, vadovaujantis Lietuvos Respublikos valstybės skolos įstatymo nuostatomis bei apskaitos principais, metodais ir taisyklėmis, nustatytomis 17-ajame VSAFAS „Finansinis turtas ir finansiniai įsipareigojimai“, 18-ajame VSAFAS „Atidėjiniai, neapibrėžtieji įsipareigojimai, neapibrėžtasis turtas ir poataskaitiniai įvykiai“ bei kituose VSAFAS.

**Mokesčių pajamos**

Mokesčių pajamos pripažįstamos pagal kaupimo principą, atsiradus mokesčio prievolei, nepriklausomai nuo pinigų gavimo momento.

Praėjusių ataskaitinių laikotarpių mokesčių pajamų perskaičiavimas dėl atsiradusių naujų ar pasikeitusių aplinkybių, tarp jų ir kai mokesčių mokėtojai arba mokesčių administratorius patikslina praėjusių laikotarpių mokesčių deklaracijas ir ataskaitas, įtraukiamas į to laikotarpio, kai atliekamas patikslinimas, pajamas.

Mokesčių pajamų ir jų surinkimo, administravimo sąnaudų tarpusavio užskaita neatliekama.

**Kitos pajamos**

Pajamos, rodomos Savivaldybės konsoliduotose finansinėse ataskaitose tą ataskaitinį laikotarpį, kurį yra uždirbamos, nepriklausomai nuo pinigų gavimo momento.

Savivaldybės pajamų iš baudų, delspinigių ir kitų netesybų pripažinimas: jei iki prievolės įvykdymo momento labiau tikėtina, kad pinigai nebus gauti, arba akivaizdu, kad skolos išieškojimo išlaidos viršys apskaičiuotą gautiną sumą, pajamos pripažįstamos tik tada, kai gaunami pinigai; jei prievolės įvykdymas yra labiau tikėtinas negu neįvykdymas, pajamos ir susijusios gautinos sumos pripažįstamos tada, kai skolininkui atsiranda prievolė sumokėti šias sumas.

**Sąnaudos**

Savivaldybės sąnaudos pripažįstamos ir registruojamos apskaitoje tą ataskaitinį laikotarpį, kurį jos buvo padarytos, – kai uždirbamos su jomis susijusios pajamos, neatsižvelgiant į pinigų išleidimo laiką. Veiklos rezultatų ataskaitoje sąnaudos grupuojamos pagal tai, kokią veiklą vykdant jos buvo padarytos. Sąnaudų grupės pagal veiklos rūšis: pagrindinės veiklos sąnaudos, kitos veiklos sąnaudos ir finansinės ir investicinės veiklos sąnaudos. Sąnaudų grupavimas nepriklauso nuo to, iš kokių finansavimo šaltinių ar kokių pajamų jos apmokamos.

Savivaldybės konsoliduotoje veiklos rezultatų ataskaitoje rodomos pagrindinės veiklos sąnaudos, sugrupuotos pagal pagrindines valstybės funkcijas:

• bendrų valstybės paslaugų;

• gynybos;

• viešosios tvarkos ir visuomenės apsaugos;

• ekonomikos;

• aplinkos apsaugos;

• būsto ir komunalinio ūkio;

• sveikatos apsaugos;

• sąnaudos, susijusios su poilsiu, kultūra ir religija;

• švietimo;

• socialinės apsaugos.

Šiame ataskaitų rinkinyje prie kitos veiklos rezultatų priskiriama:

• nuostoliai arba pelnas iš ilgalaikio materialiojo ir nematerialiojo turto perleidimo;

• sąnaudos, susijusios su atsitiktiniu turto pardavimu;

• sąnaudos, susijusios su pajamų, rodomų kitos veiklos pajamų straipsnyje, uždirbimu, tarp jų sąnaudos, susijusios su komercine veikla (turto nuoma, paslaugų teikimas ir pan.). Prie tokių sąnaudų priskiriamos šioms paslaugoms teikti naudojamo ilgalaikio materialiojo turto nusidėvėjimo sąnaudos (jei ilgalaikio materialiojo turto vienetas naudojamas tik nepagrindinei veiklai), komunalinių paslaugų sąnaudos, darbo užmokestis ir kitos sąnaudos, susijusios su kita veikla, ir pan.

Prie finansinės ir investicinės veiklos sąnaudų priskiriama:

• nuostoliai dėl valiutų kurso pasikeitimo;

• delspinigiai ir baudos už pavėluotus atsiskaitymus;

• palūkanų sąnaudos už paskolas ir kitus skolinius įsipareigojimus;

• finansinio turto perleidimo ir perkainojimo nuostoliai;

• kitos finansinės ir investicinės veiklos sąnaudos.

Prie sąnaudų taip pat priskiriami ir nuostoliai dėl nuosavybės metodo taikymo bei sąnaudos dėl apskaitos politikos keitimo esminio klaidų taisymo poveikio ankstesniems ataskaitiniams laikotarpiams.

**Segmentai**

Veiklos segmentas pagal valstybės funkciją – veiklos dalis, apimanti vienos valstybės funkcijos atlikimą. Sąnaudos ir pinigų srautai prie veiklos segmentų priskiriami pagal tai, kokioms valstybės funkcijoms vykdyti skiriami ir naudojami ištekliai. Prie tam tikro segmento priskirtas sąnaudas ir pinigų srautus sudaro sumos, kurios tiesiogiai priskiriamos prie segmento, ir sumos, kurios gali būti netiesiogiai, tačiau pagrįstai priskiriamos prie segmento. Jei sąnaudų ir pinigų srautų priskyrimo prie konkretaus segmento pagrindas yra neaiškus, šios sumos priskiriamos prie didžiausią veiklos dalį apimančio segmento. Šiame ataskaitų rinkinyje informacija pagal segmentus teikiama apie pagrindinės veiklos sąnaudas ir pinigų srautus.

**Nuosavybės metodo įtaka**

Nuosavybės metodas – apskaitos metodas, kai investicija iš pradžių apskaitoje registruojama įsigijimo savikaina, o vėliau jos vertė didinama ar mažinama, atsižvelgiant į ūkio subjekto, į kurį investuota, investuotojui tenkančios grynojo turto dalies pokyčius po įsigijimo.

Savivaldybei tenkanti kontroliuojamų ne viešojo sektoriaus subjektų nuosavo kapitalo dalis, atėmus investicijos į tą subjektą įsigijimo savikainą, rodo investicijos vertės pokytį ir yra rodoma finansinės būklės ataskaitos straipsnyje „Nuosavybės metodo įtaka“. Nuosavybės metodo įtaką didina Savivaldybės kontroliuojamų neviešojo sektoriaus subjektų uždirbtas pelnas ir mažina tų subjektų patirti nuostoliai.

**Perėjimas nuo anksčiau taikytos apskaitos politikos prie VSAFAS ir klaidų taisymas**

Pastebėtos praėjusių ataskaitinių laikotarpių esminės ir neesminės klaidos taisomos einamojo ataskaitinio laikotarpio viešojo sektoriaus subjektų finansinėse ataskaitose iki jų patvirtinimo Viešojo sektoriaus apskaitos ir ataskaitų konsolidavimo informacinėje sistemoje dienos. Jei apskaitos klaida nėra esminė, jos taisymas registruojamas toje pačioje sąskaitoje, kurioje buvo užregistruota klaidinga informacija, ir rodomas toje pačioje veiklos rezultatų ataskaitos eilutėje, kurioje buvo pateikta klaidinga informacija. Jei apskaitos klaida esminė, jos taisymas registruojamas tam skirtoje sąskaitoje ir rodomas veiklos rezultatų ataskaitos straipsnyje „Apskaitos politikos keitimo ir esminių klaidų taisymo įtaka“. Lyginamoji ataskaitinio laikotarpio finansinė informacija pateikiama tokia, kokia buvo, t. y. nekoreguojama.

**III SKYRIUS**

**PASTABOS**

1. ***Nematerialusis turtas***

Nematerialiojo turto balansinės vertės pagal turto grupes pasikeitimas per ataskaitinį laikotarpį pateiktas šio aiškinamojo rašto P3 priede.

Didžiausią dalį Savivaldybės konsoliduotojo nematerialiojo turto, kaip ir 2020 m., sudarė kitas nematerialusis turtas – 525,91 tūkst. eurų (2020 m. gruodžio 31 d. – 334,09 tūkst. eurų) bei programinė įranga ir jos licencijos – 92,40 tūkst. eurų (2020 m. gruodžio 31 d. – 67,84 tūkst. eurų). Per 2021 m. nematerialiojo turto balansinė vertė padidėjo 216,36 tūkst. eurų.

Per 2021 m. nematerialiojo turto buvo įsigyta už 101,73 tūkst. eurų (2020 m. gruodžio 31 d. – už 57,89 tūkst. eurų), t. sk. nupirkta programinės įrangos ir jos licencijų už 80,07 tūkst. eurų, kito nematerialiojo turto - už 18,67 tūkst. eurų. Neatlygintinai gauta programinės įrangos ir jos licencijų už 0,99 tūkst. eurų, kito nematerialiojo turto - už 2,01 tūkst. eurų.

Per 2021 m. buvo apskaičiuota 155,48 tūkst. eurų (2020 m. gruodžio 31 d. – 99,35 tūkst. eurų) nematerialiojo turto amortizacijos, ir ataskaitinio laikotarpio pabaigoje sukaupta amortizacijos suma sudarė 1 619,22 tūkst. eurų (2020 m. gruodžio 31 d. – 1 536,09 tūkst. eurų).

Nematerialusis turtas per 2021 m. nenuvertėjo (2020 m. gruodžio 31 d. nuvertėjimo nebuvo).

Per 2021 m. nurašyta nematerialiojo turto įsigijimo verte už 74,02 tūkst. eurų, sukaupta nurašyto turto amortizacijos suma – 71,66 tūkst. eurų, likutinė vertė sudarė 2,36 tūkst. eurų.

Per 2021 m. pergrupuoto kito nematerialiojo turto vertė įsigijimo savikaina – 273,38 tūkst. eurų, programinės įrangos ir jos licencijų – 2,09 tūkst. eurų. Šią sumą sudaro iš nebaigtos statybos sąskaitos turto grupės perduotų baigtų darbų vertė.

Nematerialiojo turto, kurio naudingo tarnavimo laikas neribotas, balansinė vertė sudarė 1,01 tūkst. eurų. Tai Žemaičių dailės muziejaus saugomi literatūros, mokslo ir meno kūriniai.

Nematerialiojo turto, kuris yra visiškai amortizuotas, tačiau vis dar naudojamas veikloje, įsigijimo savikainą sudaro 1.128,69 tūkst. eurų.

Valstybei nuosavybės teise priklausančio Savivaldybės patikėjimo teise valdomo nematerialiojo turto Plungės rajono savivaldybė neturi.

***2. Ilgalaikis materialusis turtas***

Ilgalaikio materialiojo turto balansinės vertės pagal turto grupes pasikeitimas per ataskaitinį laikotarpį pateiktas šio aiškinamojo rašto P4 priede.

Per 2021 m. Savivaldybės konsoliduotasis ilgalaikis materialusis turtas padidėjo 9 833,99 tūkst. eurų ir 2021 m. gruodžio 31 d. sudarė 104 564,40 tūkst. eurų (2020 m. gruodžio 31 d. – 94 730,41 tūkst. eurų). Didžiausią dalį Savivaldybės konsoliduotojo ilgalaikio materialiojo turto sudarė pastatai – 36 226,67 tūkst. eurų (2020 m. gruodžio 31 d. – 34 809,61 tūkst. eurų) bei infrastruktūros ir kiti statiniai – 34 669,32 tūkst. eurų (2020 m. gruodžio 31 d. – 26 632,20 tūkst. eurų). Pastatų turto grupės balansinė vertė ataskaitinio laikotarpio pabaigoje, palyginti su 2020 m. gruodžio 31 d., padidėjo 1 417,06 tūkst. eurų, t. sk. dėl nupirktų kitų pastatų - už 46,80 tūkst. eurų; neatlygintinai gautų gyvenamųjų ir kitų pastatų įsigijimo verte už 78,65 tūkst. eurų ir iš nebaigtos statybos turto grupės į pastatų turto grupę pergrupuotos vertės – 1 782,07 tūkst. eurų bei nurašyto už 6,9 tūkst. eurų ir apskaičiuoto nusidėvėjimo per ataskaitinį laikotarpį 540,48 tūkst. eurų skirtumo.

Infrastruktūros ir kitų statinių turto grupės balansinė vertė ataskaitinio laikotarpio pabaigoje, palyginti su 2020 m. gruodžio 31 d., padidėjo 8 037,12 tūkst. eurų, t. sk. dėl nupirktų įsigijimo verte infrastruktūros ir kitų statinių už 318,03 tūkst. eurų, neatlygintinai gauto turto įsigijimo savikaina už 1 434,95 tūkst. eurų, iš nebaigtos statybos turto grupės į infrastruktūros ir kitų statinių turto grupę pergrupuotos vertės – 8 704,76 tūkst. eurų bei nurašyto už 36,59 tūkst. eurų turto ir apskaičiuoto nusidėvėjimo per ataskaitinį laikotarpį – 2 346,44 tūkst. eurų skirtumo.

Didžiausią per ataskaitinį laikotarpį įsigyto ilgalaikio materialiojo turto dalį sudarė nebaigta statyba – 11 759,24 tūkst. eurų, iškelta iš nebaigtos statybos turto grupės – 11 924,88 tūkst. eurų ir pergrupuota į kitas turto grupes, perduota nebaigtos statybos darbų už 86,27 tūkst. eurų. Nebaigtos statybos likutis 2021 m. gruodžio 31 d. sumažėjo 251,91 tūkst. eurų ir buvo 25 575,75 tūkst. eurų (2020 m. gruodžio 31 d. buvo 25 827,66 tūkst. eurų). Savivaldybės administracijos nebaigtos statybos likutis ataskaitinio laikotarpio pabaigoje buvo 24 061,92 tūkst. eurų (sumažėjo palyginti su 2020 m. gruodžio 31 d. – 291,18 tūkst. eurų); VšĮ Plungės rajono savivaldybės ligoninės, Plungės socialinių paslaugų centro ir VšĮ „Plungės futbolas“ nebaigtos statybos likutis išliko nepakitęs ir 2021 m. gruodžio 31 d. atitinkamai sudarė 124,91 tūkst. eurų, 1 159,35 tūkst. eurų ir 109,16 tūkst. eurų. Plungės sporto rekreacijos centro nebaigtos statybos likutis išaugo ir 2021 m. gruodžio 31 d. sudarė 37,34 tūkst. eurų. Išankstiniai apmokėjimai už ilgalaikį materialųjį turtą sumažėjo 128,55 tūkst. eurų ir 2021 m. gruodžio 31 d. sudarė 59,34 tūkst. eurų.

Per 2021 m. ilgalaikio materialiojo turto buvo įsigyta už 14 630,89 tūkst. eurų (2020 m. gruodžio 31 d. – 14 915,99 tūkst. eurų); parduoto, perduoto ir nurašyto turto suma per ataskaitinį laikotarpį – 822,18 tūkst. eurų. Apskaičiuotas 3 739,90 tūkst. eurų (2020 m. gruodžio 31 d. - 3 272,31 tūkst. eurų) ilgalaikio materialiojo turto nusidėvėjimas, ir ataskaitinio laikotarpio pabaigoje sukaupta nusidėvėjimo suma sudarė iš viso 73 027,86 tūkst. eurų (2020 m. gruodžio 31 d. – 69 931,15 tūkst. eurų).

Per 2021 m. ilgalaikio materialiojo turto nuvertėjimo nepaskaičiuota, nurašytas ir perduotas nuvertėjęs turtas suma 0,01 tūkst. eurų, ataskaitinio laikotarpio pabaigoje sukaupta nuvertėjimo suma - 9,13 tūkst. eurų ( 2020 m. gruodžio 31 d. – 9,14 tūkst. eurų).

Materialiojo turto, kuris yra visiškai nudėvėtas, tačiau vis dar naudojamas veikloje, įsigijimo savikainą sudaro 24.453,15 tūkst. eurų.

Materialiojo turto, kurio kontrolę riboja sutartys ar teisės aktai, likutinė vertė yra 258,00 tūkst. eurų (2020 m. gruodžio 31 d. – 258,00 tūkst. eurų). Tai vykdant projektą „Plungės dvaro sodybos Mykolo Oginskio rūmų rekonstravimas ir modernizavimas, kuriant aukštesnę kultūros paslaugų kokybę” sukurtas turtas.

Materialiojo turto, užstatyto kaip įsipareigojimų įvykdymo garantija, nėra.

Materialiojo turto, kuris laikinai nenaudojamas veikloje, likutinę vertę sudaro 101,00 tūkst. eurų. Tai kultūros paveldo objektas – M. Oginskio dvaro sodybos dešinysis pastatas (avarinės būklės Rytų oficina).

Materialiojo turto, kuris nenaudojamas įprastinėje veikloje ir laikomas vien tik pajamoms iš nuomos gauti, likutinė vertė – 3.989,32 tūkst. eurų.

Žemės balansinė vertė ataskaitinio laikotarpio pabaigoje, palyginti su praėjusiu laikotarpiu, padidėjo 50,18 tūkst. eurų ir sudarė 605,03 tūkst. eurų (2020 m. gruodžio 31 d. – 554,85 tūkst. eurų). Žemės vertės pasikeitimui įtakos turėjo žemės tikrosios vertės (50,18 tūkst. eurų) pokytis. Paskutinė tikrosios žemės vertės nustatymo data - 2021 m. gruodžio 31 d. (2020 m. gruodžio 31 d. – 273,82 tūkst. eurų). Nekilnojamųjų kultūros vertybių balansinė vertė padidėjo 18,51 tūkst. eurų dėl tikrosios vertės pokyčio per ataskaitinį laikotarpį (18,51 tūkst. eurų) ir ataskaitinio laikotarpio pabaigoje buvo 1 579,49 tūkst. eurų). Kilnojamųjų kultūros vertybių balansinė vertė, palyginti su 2020 m. gruodžio 31 d., išaugo 6,29 tūkst. eurų. Pokytį lėmė per ataskaitinį laikotarpį padidėjusi tikroji vertė – 2,32 tūkst. eurų ir įsigytų kilnojamųjų kultūros vertybių įsigijimo vertės padidėjimas - 3,97 tūkst. eurų.

Valstybei nuosavybės teise priklausančio Savivaldybės patikėjimo teise valdomo ilgalaikio materialiojo turto balansinė vertė pagal turto grupes ataskaitinio laikotarpio pabaigoje nurodyta šio aiškinamojo rašto P4 priede.

1. ***Finansinis turtas***

Ilgalaikio finansinio turto balansinė vertė ataskaitinio laikotarpio pabaigoje, palyginti su 2020 m. gruodžio 31 d., padidėjo 1 102,05 tūkst. eurų ir sudarė 11 194,84 tūkst. eurų. Didžiausią įtaką pasikeitimui turėjo investicijų pokyčio padidėjimas į kontroliuojamus ne viešojo sektoriaus ir asocijuotuosius subjektus, dėl 2021 m. sausio 1 d įsigaliojusio Lietuvos Respublikos finansų ministro įsakymo Nr. 1K-389 „Dėl viešojo sektoriaus apskaitos ir finansinės atskaitomybės 14-ojo standarto patvirtinimo“ pakeitimo, pagal kurį keičiasi investicijos, apskaitomos nuosavybės metodu, įsigijimo savikainos registravimas kontroliuojamose ne viešojo sektoriaus bendrovėse, atsižvelgiant į bendrovių gautas dotacijas ilgalaikiam turtui įsigyti. Dėl apskaitos politikos pasikeitimo kontroliuojamų bendrovių gautų ir nepanaudotų dotacijų ilgalaikiam turtui įsigyti 2021 m. sausio 1 d. padidėjo 2 134,7 tūkst. eurų.

Ilgalaikio finansinio turto sudėtyje didžiausią dalį (98,52 proc.) sudaro investicijos į kontroliuojamus ne viešojo sektoriaus ir asocijuotuosius subjektus – 11 028,73 tūkst. eurų; iš to skaičiaus - investicija į kontroliuojamas uždarąsias akcines bendroves „Plungės autobusų parkas“, „Plungės šilumos tinklai“, „Telšių regiono atliekų tvarkymo centras“, „Plungės vandenys“ – 10 269,69 tūkst. eurų, investicija į Savivaldybės įmonę „Plungės būstas“ – 758,86 tūkst. eurų, VšĮ Šateikių vaikų dienos centrą ir VšĮ „Vandens bokštas“ - 0,18 tūkst. eurų. Kontroliuojamų uždarųjų akcinių bendrovių, Savivaldybės įmonių ir viešųjų įstaigų jungtinės finansinės būklės ataskaitos (balansai) pateiktos šio aiškinamojo rašto P27 prieduose.

Investicijos į kontroliuojamus viešojo sektoriaus subjektus nesikeitė ir 2021 m. gruodžio 31 d sudarė 369,0 tūkst. eurų. Konsoliduotame finansinių ataskaitų rinkinyje eliminuota investicija į kontroliuojamus viešojo sektoriaus subjektus suma – 369,0 tūkst. eurų, kurią sudaro:

investicija į viešąją įstaigą Plungės rajono savivaldybės ligoninę – 293,38 tūkst. eurų;

investicija į viešąją įstaigą Plungės rajono greitąją medicinos pagalbą – 75,42 tūkst. eurų;

investicija į viešąją įstaigą Plungės bendruomenės centrą – 0,2 tūkst. eurų;

investicija į viešąją įstaigą „Plungės futbolas“ – 1 euras;

investicija į viešąją įstaigą Plungės atvirą jaunimo centrą – 0 eurų.

Investicijų į kitus subjektus, kurios priskiriamos prie parduoti laikomo finansinio turto, vertė nesikeitė ir 2021 m. gruodžio 31 d. sudarė 0,26 tūkst. eurų (2020 m. gruodžio 31 d. – 0,26 tūkst. eurų); iš to skaičiaus - investicija į viešąją įstaigą Žemaitijos sporto, sveikatingumo ir turizmo centrą – 0,03 tūkst. eurų ir investicija į uždarąją akcinę bendrovę „Toksika“- 0,23 tūkst. eurų. Duomenys apie parduoti laikomo finansinio turto pokyčius pateikti P5 priede.

Kontroliuojamų akcinių ir uždarųjų akcinių bendrovių ir valstybės ir Savivaldybės įmonių jungtinės finansinės būklės ataskaita (balansas) sudaroma, sumuojant visų kontroliuojamų subjektų finansinės būklės ataskaitos (balanso) finansines eilutes. Tam tikras bendroves Savivaldybė valdo ne 100 proc. (pvz., UAB „Telšių regiono atliekų tvarkymo centras“ valdoma 25 proc.), todėl finansinio turto straipsnyje parodyta tik Savivaldybei tenkanti dalis, o jungtinėje finansinės būklės ataskaitoje parodyta 100 proc. įmonių kapitalo.

Kontroliuojamų akcinių ir uždarųjų akcinių bendrovių jungtinėje finansinės būklės ataskaitoje 2021 m. nuosavas kapitalas mažėjo 1.034,48 tūkst. eurų dėl UAB padidėjusio ataskaitinių metų nepaskirstytojo nuostolio 1.256,17 tūkst. eurų ir padidėjusių rezervų 222,03 tūkst. eurų pokyčio. Tame skaičiuje įstatinis kapitalas arba įmonės savininko (dalininko) kapitalas, palyginti su 2020 m., sumažėjo 0,35 tūkst. eurų ir sudarė 7 163,10 tūkst. eurų.

Valstybės ir Savivaldybės įmonių jungtinėje finansinės būklės ataskaitoje (6 priedas) 2021 m. nuosavas kapitalas padidėjo 3,0 tūkst. eurų dėl SĮ „Plungės būstas“ ataskaitinių metų pelno padidėjimo 2,59 tūkst. eurų ir padidėjusių rezervų 0,4 tūkst. eurų. Įstatinis kapitalas arba įmonės savininko (dalininko) kapitalas, palyginti su 2020 m., išliko nepakitęs ir sudarė 569,59 tūkst. eurų.

Plungės rajono savivaldybės administracijos direktoriaus 2021 m. balandžio 30 d. įsakymu Nr. DE-494 patvirtintas Savivaldybės įmonės „Plungės būstas“ 2020 metų pelno (nuostolių) paskirstymas, kuriuo pelno dalis, skiriama į privalomąjį rezervą – 0,13 tūkst. eurų, ilgalaikio nematerialiojo turto įsigijimui – 0,27 tūkst. eurų, į Savivaldybės biudžetą įmokama įmonės pelno įmoka – 2,29 tūkst. eurų.

Kontroliuojamų viešųjų įstaigų „Vandens bokštas“ ir Šateikių vaikų dienos centro jungtinė finansinės būklės ataskaita pateikta P27 priede. Kontroliuojamų viešųjų įstaigų 2021 m. nuosavas kapitalas sumažėjo 0,04 tūkst. eurų dėl sumažėjusio ataskaitinio laikotarpio veiklos rezultato (VšĮ „Vandens bokštas“ pelnas 0,05 tūkst. eurų, VšĮ „Šateikių vaikų dienos centro“ - 0). Įstatinis kapitalas arba įmonės savininko (dalininko) kapitalas, palyginti su 2020 m., išliko nepakitęs ir sudarė 0,12 tūkst. eurų.

Po vienerių metų gautinos sumos pagal grąžinimo laikotarpius ir jų einamųjų metų dalis pateikiamos 1 lentelėje.

1 lentelė. Po vienerių metų gautinos sumos pagal grąžinimo laikotarpius ir jų einamųjų metų dalis

|  |  |  |  |
| --- | --- | --- | --- |
| **Eil. Nr.** | **Grąžinimo terminas** | **Įsigijimo savikaina** | **Balansinė vertė** |
| **1** | **2** | **3** | **4** |
| **1.** | **Suteiktų paskolų** | **0** |  |
| 1.1. | Per vienerius metus |  |  |
| 1.2. | Nuo vienerių iki penkerių metų |  |  |
| 1.3. | Po penkerių metų |  |  |
| **2.** | **Kitų ilgalaikių gautinų sumų** | **40,53** | **40,53** |
| 2.1. | Per vienerius metus | 20,05 | 20,05 |
| 2.2. | Nuo vienerių iki penkerių metų | 20,48 | 20,48 |
| 2.3. | Po penkerių metų |  |  |
| **3.** | **Iš viso** | **40,53** | **40,53** |

Informacija apie po vienerių metų gautinas sumas pagal grąžinimo laikotarpius ir jų einamųjų metų dalis pateikta 1 lentelėje. Po vienerių metų gautinų sumų ataskaitinio laikotarpio pabaigoje, palyginti su praėjusių metų pabaiga, sumažėjo 21,6 tūkst. eurų ir sudarė 20,48 tūkst. eurų. Šias ilgalaikes gautinas sumas sudaro Telšių rajono savivaldybės administracijos, Mažeikių rajono savivaldybės administracijos, Rietavo savivaldybės administracijos skolos už perleistas UAB „Telšių regiono atliekų tvarkymo centras“ akcijas suma – 40,53 tūkst. eurų.

Kitas ilgalaikis finansinis turtas ataskaitinių metų pabaigoje sudarė 145,37 tūkst. eurų. Tai Plungės rajono savivaldybės tarybos 2021 m. rugsėjo 29 d. sprendimu Nr. T1-239 perduotas uždarajai akcinei bendrovei „Plungės vandenys“, padidinant bendrovės įstatinį kapitalą, Plungės rajono savivaldybei nuosavybės teise priklausantis ilgalaikis turtas: vandentiekio tinklai, esantys Plungėje, J. Tumo-Vaižganto g. 89 ir nuotekų šalinimo tinklai – lietaus nuotekų tinklai, esantys Plungės rajono savivaldybės teritorijoje, perduodamo turto vertė 145,37 tūkst. eurų. Kol bus įregistruoti nauji Bendrovės įstatai Juridinių asmenų registre, investicija apskaitoma kaip išankstiniai mokėjimai už ilgalaikį finansinį turtą.

***4. Biologinis turtas***

Biologinio turto vertės pasikeitimo per ataskaitinį laikotarpį pagal paskirtis balansinė vertė pateikta šio aiškinamojo rašto P7 priede.

Savivaldybės konsoliduotojo biologinio turto balansinė vertė ataskaitinio laikotarpio pabaigoje buvo 878,58 tūkst. eurų (2020 m. gruodžio 31 d. – 833,04 tūkst. eurų).

Žemaičių dailės muziejaus biologinio turto vertė ataskaitinio laikotarpio pabaigoje, palyginti su 2020 m. gruodžio 31 d., padidėjo dėl įsigytų daugiamečių sodinių, kurių vertė 2021 m. gruodžio 31 d. sudarė 2,0 tūkst. eurų (parkų ir skverų želdinių vertė išliko nepakitusi - 448,31 tūkst. eurų) ir laikotarpio pabaigoje buvo 450,31 tūkst. eurų. Žemaičių dailės muziejaus biologinio turto negalima patikimai įvertinti tikrąja verte dėl to, kad Mykolo Oginskio dvaro parkas yra unikalus, kuriuo nėra prekiaujama rinkoje ir nėra teisės parduoti.

Savivaldybės administracijos biologinio turto balansinė vertė ataskaitinio laikotarpio pabaigoje (2020 m. gruodžio 31 d. buvo 383,28 tūkst. eurų) padidėjo 44,99 tūkst. eurų dėl įsigytų parkų ir skverų želdinių per 2021 metus.

Plungės rajono savivaldybės administracija savo apskaitoje pripažino VSS sąnaudomis per ataskaitinį laikotarpį želdinių įsigijimo ir priežiūros išlaidų kitose teritorijose, negu parkai ir skverai už 3,51 tūkst. eurų, Žemaičių dailės muziejus – už 0,55 tūkst. eurų.

***5. Atsargos***

Atsargų vertė 2021 m. gruodžio 31 d. ir 2020 m. gruodžio 31 d. pagal grupes pateikta P8 lentelėje.

2 lentelė. Atsargų vertė pagal grupes

|  |  |  |  |
| --- | --- | --- | --- |
| **Eil. Nr.** | **Atsargų grupės** | **Paskutinė ataskaitinio laikotarpio diena** | **Paskutinė praėjusio ataskaitinio laikotarpio diena** |
| **1** | **2** | **3** | **4** |
| 1. | Strateginės ir neliečiamosios atsargos |  |  |
| 2. | Medžiagos, žaliavos ir ūkinis inventorius | 273,64 | 281,06 |
| 3. | Nebaigta gaminti produkcija ir nebaigtos vykdyti sutartys |  |  |
| 4. | Pagaminta produkcija ir atsargos, skirtos parduoti | 10,36 | 34,71 |
| 5. | Ilgalaikis materialusis ir biologinis turtas, skirtas parduoti | 51,16 | 65,23 |
|  | **Iš viso** | **335,15** | **380,99** |

Strateginių ir neliečiamųjų atsargų Plungės rajono savivaldybės grupės viešojo sektoriaus subjektai neturi.

Savivaldybės konsoliduotųjų atsargų likutis paskutinę ataskaitinio laikotarpio dieną iš viso buvo 335,15 tūkst. eurų (2020 m. gruodžio 31 d. – 380,99 tūkst. eurų). Iš jų didžiausią dalį sudarė medžiagos, žaliavos ir ūkinis inventorius – 273,64 tūkst. eurų (2021 m. gruodžio 31 d. – 281,06 tūkst. eurų). Viešosios įstaigos Plungės rajono savivaldybės ligoninės medžiagų, žaliavų ir ūkinio inventoriaus likutis 2021 m. gruodžio 31 d. – 137,73 tūkst. eurų, Plungės rajono savivaldybės administracijos – 86,56 tūkst. eurų.

Savivaldybei priklausantis nekilnojamasis turtas, parduodamas viešo aukciono būdu, parodytas „Ilgalaikio materialiojo ir biologinio turto, skirto parduoti“ turto grupėje ir ataskaitinių metų pabaigoje sudarė 51,16 tūkst. eurų (2020 m. gruodžio 31 d. – 65,23 tūkst. eurų).

Sunaudotų ir parduotų atsargų savikaina 2021 m. gruodžio 31 d. – 2 988,99 tūkst. eurų (2020 m. gruodžio 31 d. – 2 723,42 tūkst. eurų) parodo, kiek viešojo sektoriaus subjektai per metus sunaudojo ir pardavė atsargų.

Valstybei nuosavybės teise priklausančių, Savivaldybės patikėjimo teise valdomų atsargų Plungės rajono savivaldybė neturi.

1. ***Išankstiniai apmokėjimai***

Informacija apie išankstinius apmokėjimus pateikiama šio aiškinamojo rašto 3 lentelėje.

3 lentelė. Informacija apie išankstinius apmokėjimus

|  |  |  |  |
| --- | --- | --- | --- |
| **Eil. Nr.** | **Straipsniai** | **Paskutinė ataskaitinio laikotarpio diena** | **Paskutinė praėjusio ataskaitinio laikotarpio diena** |
| **1** | **2** | **3** | **4** |
| 1. | Išankstinių apmokėjimų įsigijimo savikaina | **242,32** | **195,46** |
| 1.1. | Išankstiniai apmokėjimai tiekėjams | 164,07 | 134,97 |
| 1.2. | Išankstiniai apmokėjimai viešojo sektoriaus subjektams pavedimams vykdyti |  |  |
| 1.3. | Išankstiniai mokesčių mokėjimai |  |  |
| 1.4. | Išankstiniai mokėjimai Europos Sąjungai |  |  |
| 1.5. | Išankstiniai apmokėjimai darbuotojams | 0,22 | 0,61 |
| 1.6. | Kiti išankstiniai apmokėjimai | 1,22 | 0,07 |
| 1.7. | Ateinančių laikotarpių sąnaudos ne viešojo sektoriaus subjektų pavedimams vykdyti | 44,87 | 36,02 |
| 1.8. | Kitos ateinančių laikotarpių sąnaudos | 31,94 | 23,79 |
| 2. | Išankstinių apmokėjimų nuvertėjimas ataskaitinio laikotarpio pabaigoje | -73,88 | -73,88 |
| 3. | Išankstinių apmokėjimų balansinė vertė (1-2) | **168,44** | **121,58** |

2021 m. gruodžio 31 d. Savivaldybės išankstinių apmokėjimų įsigijimo savikaina sudarė 242,32 tūkst. eurų, balansinė vertė – 168,44 tūkst. eurų. Išankstinių apmokėjimų nuvertėjimas per 2021 metus nebuvo paskaičiuotas ir 2021 m. gruodžio 31 d. sudarė 73,88 tūkst. eurų (tai Savivaldybės administracijos priskaičiuotas išankstinių apmokėjimų tiekėjams nuvertėjimas 2020 m. gruodžio 31 d.). Didžiausias išankstinių apmokėjimų sąskaitos likutis 2021 m. gruodžio 31 d. yra viešosios įstaigos Plungės rajono savivaldybės ligoninės – 56,58 tūkst. eurų, Plungės rajono savivaldybės viešosios bibliotekos – 54,88 tūkst. eurų (t. sk. užsienio šalims, dalyvaujančioms Erazmus projekte, išmokėtos sumos) ir Plungės rajono savivaldybės administracijos – 12,46 tūkst. eurų.

Detalizuojant ateinančių laikotarpių sąnaudas ne viešojo sektoriaus subjektų pavedimams vykdyti, didžiausią dalį (42,02 tūkst. eurų) sudaro viešosios įstaigos Plungės rajono savivaldybės ligoninės draudimo bendrovėms sumokėtos turto ir civilinio gydytojų draudimo įmokos už 2021 metus. Kitą dalį sudaro įstaigų prenumeratos, draudimo bei viešinimo išlaidų sąnaudos.

***7. Per vienerius metus gautinos sumos***

Informacija apie per vienerius metus gautinas sumas pateikiama šio aiškinamojo rašto 4 lentelėje.

4 lentelė. Informacija apie per vienerius metus gautinas sumas

|  |  |  |  |
| --- | --- | --- | --- |
| **Eil. Nr.** | **Straipsniai** | **Paskutinė ataskaitinio laikotarpio diena** | **Paskutinė praėjusio ataskaitinio laikotarpio diena** |
| **1** | **2** | **3** | **4** |
| 1. | Per vienerius metus gautinų sumų įsigijimo savikaina, iš viso (1.1+1.2+1.3+1.4+1.5+1.6) | 3.457,30 | 4.050,49 |
| 1.1. | Gautinos finansavimo sumos | 113,24 | 85,34 |
| 1.2. | Gautini mokesčiai ir socialinės įmokos | 377,77 | 665,90 |
| 1.2.1. | Gautini mokesčiai | 377,77 | 665,90 |
| 1.2.2. | Gautinos socialinės įmokos |  |  |
| 1.3. | Gautinos sumos už turto naudojimą, parduotas prekes, turtą, paslaugas | 456,86 | 840,81 |
| 1.3.1. | Gautinos sumos už turto naudojimą | 35,76 | 42,35 |
| 1.3.2. | Gautinos sumos už parduotas prekes |  | 6,63 |
| 1.3.3. | Gautinos sumos už suteiktas paslaugas | 421,10 | 791,83 |
| 1.3.4. | Gautinos sumos už parduotą ilgalaikį turtą |  |  |
| 1.3.5. | Kitos |  |  |
| 1.4. | Gautinos sumos už konfiskuotą turtą, baudos ir kitos netesybos | 22,61 | 1,31 |
| 1.5. | Sukauptos gautinos sumos | 2.454,15 | 2.414,65 |
| 1.5.1. | Iš biudžeto | 1.044,23 | 936,37 |
| 1.5.2. | Kitos | 1.409,91 | 1.478,28 |
| 1.6. | Kitos gautinos sumos | 32,67 | 42,48 |
| 2. | Per vienerius metus gautinų sumų nuvertėjimas ataskaitinio laikotarpio pabaigoje | -18,36 | -18,06 |
| 3. | Per vienerius metus gautinų sumų balansinė vertė (1-2) | 3.438,94 | 4.032,44 |

2021 m. Savivaldybės per vienerius metus gautinų sumų balansinė vertė sudarė 3 438,94 tūkst. eurų. Į šio aiškinamojo rašto lentelę nepatenka gautinos trumpalaikės finansinės sumos - 20,05 tūkst. eurų (2020 m. – 19,98 tūkst. eurų). Palyginti su praėjusiu ataskaitiniu laikotarpiu, per vienerius metus gautinų sumų, išskyrus gautinas trumpalaikes finansines sumas, balansinė vertė sumažėjo 593,5 tūkst. eurų, arba 14,72 proc.

Didžiausią dalį per vienerius metus gautinų sumų sudarė sukauptos gautinos sumos, gautinos sumos už turto naudojimą, parduotas prekes, turtą, paslaugas ir gautini mokesčiai.

2021 m. sukauptos gautinos sumos sudarė 2 454,15 tūkst. eurų, tame skaičiuje iš valstybės biudžeto gautinos finansavimo sumos – 1 044,23 tūkst. eurų, kurios užregistruotos pagal biudžetinių įstaigų pateiktas finansavimo sumų pažymas. Didžiausia sukauptų gautinų finansavimo sumų dalis užregistruota iš Lietuvos Respublikos švietimo, mokslo ir sporto ministerijos ugdymo reikmėms finansuoti – 836,66 tūkst. eurų. Palyginti su praėjusiu ataskaitiniu laikotarpiu, 2021 m. sukauptos gautinos sumos išaugo 39,5 tūkst. eurų.

Kitų sukauptų gautinų sumų (1 409,91 tūkst. eurų) didžiąją dalį sudaro Plungės rajono savivaldybės administracijos gautina suma (749,91 tūkst. eurų) ir Plungės rajono savivaldybės iždo gautina suma (596,36 tūkst. eurų). Didžiausią iždo kitų sukauptų gautinų sumų dalį sudaro sukauptos pajamos iš vietinės rinkliavos už komunalinių atliekų surinkimą ir tvarkymą – 385,11 tūkst. eurų. (2020 m. buvo 276,78 tūkst. eurų), sukauptos gautinos sumos iš mokesčių – 157,66 tūkst. eurų (iš jų: gyventojų pajamų mokesčio – 130,32 tūkst. eurų, žemės mokesčio – 19,07 tūkst. eurų, nekilnojamojo turto mokesčio – 3,39 tūkst. eurų, mokesčio už valstybinius gamtos išteklius ir aplinkos teršimą – 4,88 tūkst. eurų). Palyginti su 2020 m., sukauptos gautinos sumos iš mokesčių padidėjo 113,51 tūkst. eurų (2020 m. – 271,17 tūkst. eurų).

2021 m. gruodžio 31 d. gautinos sumos už turto naudojimą, parduotas prekes, turtą, paslaugas įsigijimo savikaina buvo 456,86 tūkst. eurų, sukaupti jų nuvertėjimo nuostoliai – 15,59 tūkst. eurų (t. sk. didžiausią dalį sudaro valstybinės žemės nuomos mokesčio nuvertėjimo nuostoliai – 14,52 tūkst. eurų). Palyginti su praėjusiu ataskaitiniu laikotarpiu, 2021 m. gautinų sumų už turto naudojimą, parduotas prekes, turtą, paslaugas įsigijimo savikaina sumažėjo 383,95 tūkst. eurų (2020 m. buvo 840,81 tūkst. eurų). Didžiausią dalį šios sumos sudarė viešosios įstaigos Plungės rajono savivaldybės ligoninės gautina suma už suteiktas paslaugas – 303,55 tūkst. eurų, viešosios įstaigos Plungės rajono greitosios medicinos pagalbos gautina suma už suteiktas paslaugas – 41,88 tūkst. eurų, Savivaldybės iždo gautinas valstybinės žemės nuomos mokestis – 31,62 tūkst. eurų. Likusią dalį sudaro biudžetinių įstaigų gautinos sumos už suteiktas paslaugas.

Kitų gautinų sumų įsigijimo vertė ataskaitinio laikotarpio pabaigoje buvo 32,67 tūkst. eurų, gautinos sumos už konfiskuotą turtą, baudos ir kitos netesybos – 22,61 tūkst. eurų, kitų gautinų sumų sukaupti nuvertėjimo nuostoliai – 2,76 tūkst. eurų, balansinė vertė laikotarpio pabaigoje – 52,52 tūkst. eurų.

2021 m. gruodžio 31 d. gautini mokesčiai ir socialinės įmokos sudarė 377,77 tūkst. eurų. Šią sumą sudaro gautini mokesčiai iš Valstybinės mokesčių inspekcijos prie Finansų ministerijos – GPM – 374,22 tūkst. eurų, žemės mokestis - 0,21 tūkst. eurų, nekilnojamojo turto mokestis 2,78 tūkst. eurų, mokestis už valstybinius gamtos išteklius ir aplinkos teršimą - 0,56 tūkst. eurų.

***8. Pinigai ir pinigų ekvivalentai***

Pinigai ir pinigų ekvivalentai ataskaitinio laikotarpio pabaigoje buvo 4 395,79 tūkst. eurų, iš kurių:

* 774,62 tūkst. eurų – pinigai iš valstybės ir Savivaldybės biudžetų bei kitų šaltinių lėšos biudžetinių įstaigų banko sąskaitose ir kasoje (2020 m. gruodžio 31 d. – 1 069,80 tūkst. eurų);
* 2 292,79 tūkst. eurų – pinigai Savivaldybės iždo banko sąskaitose (2020 m. gruodžio 31 d. – 1 639,06 tūkst. eurų);
* 1 328,37 tūkst. eurų – pinigai viešųjų įstaigų banko sąskaitose ir kasoje (2020 m. gruodžio 31 d. – 975,57 tūkst. eurų).

Palyginti su 2020 m., pinigų ir pinigų ekvivalentų suma (siekė 3684,43 tūkst. eurų) padidėjo 19,31 proc. ir 2021 m. pabaigoje buvo 4 395,79 tūkst. eurų. Didžiausią lėšų dalį sudarė Savivaldybės iždo banko sąskaitų pinigų likutis (2 292,79 tūkst. eurų) ir viešosios įstaigos Plungės rajono savivaldybės ligoninės (1 111,38 tūkst. eurų) pinigų likutis, t. sk. pinigai bankų sąskaitose – 1 111,20 tūkst. eurų, pinigai kasoje – 0,18 tūkst. eurų.

Viešosios įstaigos Plungės rajono savivaldybės ligoninės pinigų likutis bankų įšaldytose sąskaitose 2021 m. gruodžio 31 d. – 53,44 tūkst. eurų, pinigų šiose sąskaitose nuvertėjimas - 53,44 tūkst. eurų.

***9. Finansavimo sumos***

Informacija apie Savivaldybės finansavimo sumas pagal šaltinį, tikslinę paskirtį ir jų pokyčius per ataskaitinį laikotarpį pateikta šio aiškinamojo rašto P12 priede.

Palyginti su 2020 m., finansavimo sumų likutis per ataskaitinį laikotarpį padidėjo 10 088,12 tūkst. eurų, ir 2021 m. pabaigoje buvo 70 609,15 tūkst. eurų; iš jų finansavimo sumų likutis iš valstybės biudžeto – 40 889,75 tūkst. eurų, finansavimo sumos iš Europos Sąjungos, užsienio valstybių ir tarptautinių organizacijų – 26 744,78 tūkst. eurų, finansavimo sumų likutis iš kitų šaltinių – 2 974,62 tūkst. eurų.

***10. Finansiniai įsipareigojimai***

Savivaldybės konsoliduotieji finansiniai įsipareigojimai – tai Savivaldybės grupės viešojo sektoriaus subjektų prisiimti, bet dar neįvykdyti įsipareigojimai vidaus bei užsienio kreditoriams. Informacija apie juos pateikta šio aiškinamojo rašto P13 priede.

Per metus Savivaldybės grupės skola sumažėjo 928,64 tūkst. eurų ir 2021 metų pabaigoje buvo 12 377,55 tūkst. eurų (2021 m. gruodžio 31 d. – 13 306,19 tūkst. eurų), iš jų:

* ilgalaikiai įsipareigojimai – 6 732,85 tūkst. eurų (2020 m. gruodžio 31 d. – 6 083,83 tūkst. eurų);
* trumpalaikiai įsipareigojimai – 5 644,70 tūkst. eurų (2020 m. gruodžio 31 d. – 7 222,35 tūkst. eurų).

2021 m. Savivaldybė sugebėjo pasiskolinti reikiamas sumas kaip ir ankstesniais metais, vidaus rinkose imdama paskolas iš Lietuvos bankų ir Lietuvos Respublikos finansų ministerijos.

Per 2021 m. Savivaldybės grupė pasiskolino 4 551,53 tūkst. eurų, iš jų: Plungės rajono savivaldybės administracija – investiciniams projektams, finansuojamiems iš ES ir kitos tarptautinės finansinės paramos lėšų bei prisidėti prie Valstybės investicijų programoje numatytų investicinių projektų vykdymo – 4 403,45 tūkst. eurų. Tame skaičiuje 2 685,21 tūkst. eurų paimta paskolai grąžinti, siekiant sumažinti palūkanas.

* 2021 m. pabaigoje Savivaldybės negrąžintų paskolų likutis sudarė 7 295,25 tūkst. eurų (2020 m. gruodžio 31 d. – 8 174,62 tūkst. eurų), finansinės nuomos (lizingo) įsipareigojimų likutis – 258,99 tūkst. eurų (2020 m. gruodžio 31 d. – 193,58 tūkst. eurų), kitų finansinių įsipareigojimų likutis – 0,48 tūkst. litų (2020 m. gruodžio 31 d. – 0,0 eurų). Per ataskaitinius metus grąžinta kreditoriams paskolų 5 282,82 tūkst. eurų. Ilgalaikių paskolų likutis padidėjo 538,74 tūkst. eurų, nes Savivaldybė pasinaudojo galimybe daugiau skolintis pagal Fiskalinės sutarties įgyvendinimo konstitucinio įstatymo 4 straipsnio 4 dalį ir Savivaldybės išlaidos 1,5 procento galėjo viršyti pajamas.

Informacija apie gautų paskolų įvykdymo terminus ir palūkanų normas pateikta 5 lentelėje.

5 lentelė. Gautos paskolos ir išleisti ne nuosavybės vertybiniai popieriai pagal grąžinimo ir išpirkimo laikotarpius paskutinę ataskaitinio laikotarpio dieną

|  |  |  |  |
| --- | --- | --- | --- |
| **Eil. Nr.** | **Išpirkimo arba grąžinimo terminas** | **Nominalioji finansinių įsipareigojimų vertė** | **Balansinė finansinių įsipareigojimų vertė** |
| **1** | **2** | **3** | **4** |
| 1. | Vieneri metai |  |  |
| 2. | Nuo vienerių iki dvejų metų | 52,71 | 52,71 |
| 3. | Nuo dvejų iki trejų metų | 1.786,27 | 1.786,27 |
| 4. | Nuo trejų iki ketverių metų |  |  |
| 5. | Nuo ketverių iki penkerių metų |  |  |
| 6. | Ilgesnis kaip penkeri metai | 5.456,27 | 5.456,27 |
| **7.** | **Iš viso** | **7.295,25** | **7.295,25** |

***11. Įsipareigojimai, atsirandantys iš finansinės nuomos (lizingo)***

2021 m. pabaigoje Plungės rajono savivaldybės grupės finansinės nuomos įsipareigojimai sudarė 258,99 tūkst. eurų, iš jų viešosios įstaigos Plungės rajono savivaldybės ligoninės per vienerius metus mokėtinų įmokų – 85,81 tūkst. eurų, nuo vienerių iki penkerių metų – 173,18 tūkst. eurų; viešosios įstaigos Plungės rajono greitoji medicinos pagalba finansinės nuomos įsipareigojimų metų pabaigoje neturi.

Viešoji įstaiga Plungės rajono savivaldybės ligoninė prisiėmė finansinės nuomos (lizingo) įsipareigojimų už 146,50 tūkst. eurų, kitų įsipareigojimų už 1,58 tūkst. eurų.

Per 2021 m. apmokėta viešosios įstaigos Plungės rajono savivaldybės ligoninės finansinės nuomos (lizingo) įsipareigojimų už 81,09 tūkst. eurų.

Informacija apie ilgalaikės finansinės nuomos įsipareigojimus pateikta 6 lentelėje.

6 lentelė. Ilgalaikės finansinės nuomos įsipareigojimai ir jų einamųjų metų dalis

|  |  |  |  |
| --- | --- | --- | --- |
| **Eil. Nr.** | **Straipsniai** | **Paskutinė ataskaitinio laikotarpio diena** | **Paskutinė praėjusio ataskaitinio laikotarpio diena** |
| **1** | **2** | **3** | **4** |
| 1. | Ilgalaikių finansinės nuomos įsipareigojimų einamųjų metų dalis | 85,81 | 37,04 |
| 2. | Ilgalaikiai finansinės nuomos įsipareigojimai | 173,18 | 156,54 |
|  | **Iš viso** | **258,99** | **193,58** |

***12. Atidėjiniai***

Vadovaudamiesi 24-ojo viešojo sektoriaus apskaitos ir finansinės atskaitomybės standartu (toliau - VSAFAS) „Su darbo santykiais susijusios išmokos“, viešojo sektoriaus subjektai apskaičiavo ir savo apskaitoje užregistravo atidėjinius išmokoms, kai darbo santykiai nutraukiami Lietuvos Respublikos darbo kodekso 56 straipsnio 1 dalies 4 punkte nustatytais pagrindais. Atidėjiniai registruojami darbuotojams, dirbantiems pagal neterminuotą darbo sutartį, pasiekusiems įstatymų nustatytą senatvės pensijos amžių ir įgijusiems teisę į visą senatvės pensiją dirbant įstaigoje. Nutraukiant darbo sutartį šiame straipsnyje nustatytu pagrindu, darbdavys privalo išmokėti darbuotojui dviejų jo vidutinio darbo užmokesčių dydžio išeitinę išmoką, o jeigu darbo santykiai tęsiasi trumpiau negu vienus metus, – vieno jo vidutinio darbo užmokesčio dydžio išeitinę išmoką. Atidėjinių, neapibrėžtųjų įsipareigojimų, neapibrėžtojo turto ir poataskaitinių įvykių pripažinimo, įvertinimo, registravimo apskaitoje ir pateikimo finansinėse ataskaitose reikalavimus nustato 18-asis VSAFAS „Atidėjiniai, neapibrėžtieji įsipareigojimai, neapibrėžtasis turtas ir poataskaitiniai įvykiai“. Pagal šio standarto 28 punktą, ilgalaikiai atidėjiniai diskontuojami iki dabartinės jų vertės. Įstaigos ilgalaikių atidėjinių panaudojimo terminą nustato pagal vidutinį atleistų pensininkų skaičių per metus, skaičiuojant iš trijų praėjusių metų.

Plungės rajono savivaldybės grupės atidėjinių vertė ataskaitinio laikotarpio pabaigoje – 503,24 tūkst. eurų, t. sk. ilgalaikiai (diskontuoti) atidėjiniai – 477,08 tūkst. eurų, ilgalaikių atidėjinių einamųjų metų dalis ir trumpalaikiai atidėjiniai – 26,16 tūkst. eurų. Informacija apie atidėjinius pagal jų paskirtį pateikta šio aiškinamojo rašto P15 priede.

Viešosios įstaigos Plungės rajono savivaldybės ligoninės apskaitoje užregistruotų atidėjinių vertė įsigijimo savikaina – 183,15 tūkst. eurų, diskontuota vertė – 183,15 tūkst. eurų. Įstaiga, rengdama metines finansines ataskaitas, vertina atidėjinių sumą, jų terminus, diskonto normą ir diskontuotą vertę. Atidėjinių diskonto norma parenkama pagal atitinkamos trukmės Vyriausybės vertybinių popierių – obligacijų palūkanų normą, kuri skelbiama Lietuvos Respublikos finansų ministerijos svetainėje. 2021 m. Lietuvos vidaus rinkoje išleistų 7 metų trukmės vyriausybės obligacijų vidutinis svertinis pelningumas buvo neigiamas -0,05 proc. Esant neigiamai palūkanų normai, diskontuojant atidėjinius būtų pripažįstamos finansinės veiklos pajamos. Atsižvelgiant į nereikšmingą palūkanų normos dydį ir siekiant nedidinti įstaigos pajamų nerealizuotu pelnu (skaičiuotinu), įstaiga 2021-12-31 atidėjinių diskontuotą vertę prilygino įsigijimo savikainai.

Viešoji įstaiga Plungės rajono greitoji medicinos pagalba per ataskaitinius metus panaudojo atidėjinių už 15,29 tūkst. eurų, per ataskaitinį laikotarpį atidėjinių nepriskaičiavo ir 2021 m. gruodžio 31 d. įstaigos apskaitoje atidėjinių neužregistruota.

Plungės rajono savivaldybės administracijos apskaitoje 2021 m. gruodžio 31 d. užregistruota ilgalaikių atidėjinių už 54,32 tūkst. eurų, kitų viešojo sektoriaus subjektų bendra užregistruota ilgalaikių atidėjinių suma – 265,77 tūkst. eurų.

Informacija apie atidėjinius pagal jų panaudojimo laiką pateikta 7 lentelėje.

7 lentelė. Atidėjiniai pagal jų panaudojimo laiką

|  |  |  |  |
| --- | --- | --- | --- |
| Eil. Nr. | Atidėjinių panaudojimo laikas | Įsigijimo savikaina (nediskontuota) | Diskontuota verte |
| 1 | 2 | 3 | 4 |
| 1. | Per vienus metus | 26,16 | 26,16 |
| 1.1. | Trumpalaikiai atidėjiniai |  |  |
| 1.2. | Ilgalaikių atidėjinių einamųjų metų dalis | 26,16 | 26,16 |
| 2. | Nuo vienų iki penkerių metų | 424,75 | 424,75 |
| 3. | Po penkerių metų | 52,33 | 52,33 |
| **4.** | **Atidėjinių suma, iš viso** | **503,24** | **503,24** |

***13. Trumpalaikės mokėtinos sumos***

Informacija apie trumpalaikes mokėtinas sumas pateikta 8 lentelėje

8 lentelė. Trumpalaikės mokėtinos sumos

|  |  |  |  |
| --- | --- | --- | --- |
| **Eil. Nr.** | **Straipsniai** | **Paskutinė ataskaitinio laikotarpio diena** | **Paskutinė praėjusio ataskaitinio laikotarpio diena** |
| **1** | **2** | **3** | **4** |
| 1. | Mokėtinos subsidijos, dotacijos ir finansavimo sumos | 25,59 | 63,55 |
| 2. | Su darbo santykiais susiję įsipareigojimai | 200,21 | 169,29 |
| 3. | Tiekėjams mokėtinos sumos | 467,22 | 933,29 |
| 4. | Sukauptos mokėtinos sumos | 2.778,93 | 2.639,97 |
| 4.1. | Sukauptos finansavimo sąnaudos | 0,00 | 0,00 |
| 4.2. | Sukauptos atostoginių sąnaudos | 2.635,18 | 2.517,18 |
| 4.3. | Kitos sukauptos sąnaudos | 9,20 | 5,76 |
| 4.4. | Kitos sukauptos mokėtinos sumos | 134,56 | 117,03 |
| 5. | Kiti trumpalaikiai įsipareigojimai | 10,87 | 20,32 |
| 5.1. | Mokėtini veiklos mokesčiai | 1,42 | 0,38 |
| 5.2. | Gauti išankstiniai apmokėjimai | 5,03 | 6,76 |
| 5.3. | Kitos mokėtinos sumos | 4,41 | 13,18 |
| 6. | Kai kurių trumpalaikių mokėtinų sumų balansinė vertė (1+2+3+4+5) | 3.482,82 | 3.826,42 |

2021 m. didžiąją dalį Savivaldybės trumpalaikių mokėtinų sumų sudarė sukauptos mokėtinos sumos – 2 778,93 tūkst. eurų, iš jų sukauptos atostoginių sąnaudos – 2 635,18 tūkst. eurų. Palyginti su 2020 m., sukauptos mokėtinos sumos padidėjo 138,96 tūkst. eurų, arba 5,26 proc. Šį padidėjimą didžiąja dalimi lėmė išaugusių sukauptų atostoginių sąnaudų (118,00 tūkst. eurų) ir kitų sukauptų mokėtinų sumų (17,53 tūkst. eurų) pokytis.

Tiekėjams mokėtinos sumos – 467,22 tūkst. eurų, tame skaičiuje viešojo sektoriaus subjektams mokėtina suma – 6,47 tūkst. eurų, kontroliuojamiems ir asocijuotiesiems ne viešojo sektoriaus subjektams – 56,40 tūkst. eurų. Palyginti su 2020 m., tiekėjams mokėtinos sumos sumažėjo 466,07 tūkst. eurų. Didžiausią tiekėjams mokėtiną sumą 2021 m. gruodžio 31 d. turėjo šie grupės subjektai: Savivaldybės administracijos skola buvo 218,07 tūkst. eurų (mažėjo 412,11 tūkst. eurų), Žemaičių dailės muziejaus – 11,73 tūkst. eurų (mažėjo 118,79 tūkst. eurų), viešosios įstaigos Plungės rajono savivaldybės ligoninės – 163,91 tūkst. eurų (didėjo 35,27 tūkst. eurų).

2021 metų gruodžio 31 d. su darbo santykiais susijusių įsipareigojimų likutis – 200,21 tūkst. eurų, tame skaičiuje viešojo sektoriaus subjektams – 164,69 tūkst. eurų. Didžiąją dalį įsipareigojimų likučio sudarė įsiskolintos socialinio draudimo įmokos, kurioms dar nesuėjęs terminas mokėti, t. sk. viešosios įstaigos Plungės rajono greitosios medicinos pagalbos – 34,43 tūkst. eurų bei viešosios įstaigos Plungės rajono savivaldybės ligoninės – 129,40 tūkst. eurų.

Kiti trumpalaikiai įsipareigojimai 2021 m. gruodžio 31 d. buvo 10,87 tūkst. eurų, t. y. 9,45 tūkst. eurų mažesni nei 2020 m. Šį sumažėjimą didžiąja dalimi lėmė 8,77 tūkst. eurų sumažėjusios kitos mokėtinos sumos.

***14. Grynasis turtas***

Savivaldybės grynasis turtas apskaičiuojamas aritmetiškai – iš viso turto balansinės vertės atimama visų įsipareigojimų ir finansavimo sumų balansinė vertė. Savivaldybės grynasis turtas 2021 metų pabaigoje sudarė 42 617,21 tūkst. eurų (2020 m. – 40 717,01 tūkst. eurų). Grynasis turtas per 2021 metus padidėjo 1 900,20 tūkst. eurų. Savivaldybės grynasis turtas sudaro 33,93 proc. (2020 m. buvo 35,62 proc.) nuo bendros Savivaldybės turto sumos. Šis santykis parodo, kiek turto liktų, Savivaldybei padengus visus Savivaldybės įsipareigojimus ir grąžinus finansavimo sumas.

Tikrosios vertės rezervo likutis ataskaitinio laikotarpio pabaigoje buvo 846,13 tūkst. eurų (2020 m. – 788,41 tūkst. eurų). Tikrosios vertės rezervo padidėjimą lėmė žemės ir kultūros vertybių tikrosios vertės pokytis 57,73 tūkst. eurų bei kiti konsolidavimo pokyčiai 0,01 tūkst. eurų.

Ataskaitinių metų pabaigoje kitų rezervų nesuformuota (2020 m. gruodžio 31 d. – 0,0 tūkst. eurų).

Į Savivaldybės grynąjį turtą įtraukta nuosavybės metodo įtaka 2021 m. pabaigoje sudarė 2 340,69 tūkst. eurų (2020 m. – 3 188,04 tūkst. eurų). Per 2021 m. nuosavybės metodo įtaka sumažėjo 847,35 tūkst. eurų, t. sk. dėl kontroliuojamųjų subjektų rezultato sumažėjimo 889,67 tūkst. eurų; dėl Plungės rajono savivaldybės administracijos direktoriaus 2021 m. balandžio 30 d. įsakymu Nr. DE-494 „Dėl Savivaldybės įmonės „Plungės būstas“ 2020 metų pelno (nuostolių) paskirstymo ir metinių finansinių ataskaitų patvirtinimo“ sumokėtos į Savivaldybės biudžetą 2,29 tūkst. eurų pelno įmokos. Padidėjo dėl Plungės rajono savivaldybės tarybos 2021 m. rugsėjo 29 d. sprendimu Nr. T1-239 „Dėl Savivaldybei nuosavybės teise priklausančio turto perdavimo uždarajai akcinei bendrovei „Plungės vandenys“, padidinant jos įstatinį kapitalą“ perduoto Savivaldybei nuosavybės teise priklausančio turto, įvertinto tikrąja rinkos verte – 44,61 tūkst. eurų;

Į Savivaldybės grynąjį turtą įtrauktas sukauptas perviršis ar deficitas prieš nuosavybės metodo įtaką 2021 m. pabaigoje sudarė 39 430,38 tūkst. eurų (2020 m. pabaigoje – 36 740,57 tūkst. eurų). Sukaupto perviršio ar deficito pasikeitimą sudaro visų viešojo sektoriaus subjektų ataskaitinio laikotarpio perviršio ar deficito sumos bei praėjusio ataskaitinio laikotarpio klaidų taisymo įtakos skirtumas.

***15. Mokesčių pajamos***

Informacija apie mokesčių pajamas pateikta šio aiškinamojo rašto P19 priede.

2021 m. Savivaldybės mokesčių pajamos buvo 23 208,97 tūkst. eurų. Palyginti su 2020 m., mokesčių pajamos padidėjo 19,35 proc., arba 3 763,56 tūkst. eurų. Reikšmingą mokesčių pajamų dalį sudarė gyventojų pajamų mokestis (22 210,82 tūkst. eurų). Tai sudaro 95,70 proc. visų mokesčių pajamų.

2021 m. apskaičiuota nekilnojamojo turto mokesčio 430,18 tūkst. eurų, arba palyginti su 2020 m., – 32,49 tūkst. eurų mažiau, žemės mokesčio – 404,55 tūkst. eurų, arba palyginti su 2020 m., – 10,37 tūkst. eurų mažiau.

2021 m. apskaičiuota mokesčio už valstybinius gamtos išteklius 97,38 tūkst. eurų, arba palyginti su 2020 m., – 12,99 tūkst. eurų daugiau, mokesčio už aplinkos teršimą – 51,26 tūkst. eurų, arba palyginti su 2020 m., – 3,4 tūkst. eurų daugiau.

***16. Pagrindinės veiklos kitos pajamos***

Informacija apie 2021 m. pagrindinės veiklos kitas pajamas pateikta 9 lentelėje.

9 lentelė. Kitos pagrindinės veiklos pajamos ir kitos pajamos

|  |  |  |  |
| --- | --- | --- | --- |
| **Eil. Nr.** | **Straipsniai** | **Ataskaitinis laikotarpis** | **Praėjęs ataskaitinis laikotarpis** |
| **1** | **2** | **3** | **4** |
| **1** | **Apskaičiuotos pagrindinės veiklos kitos pajamos** | **10.170,67** | **9.627,24** |
| 1.1. | Pajamos iš rinkliavų | 1.235,69 | 1.195,49 |
| 1.2. | Pajamos iš pagal Lietuvos Respublikos indėlių ir įsipareigojimų investuotojams draudimo įstatymą mokamų įmokų į fondus |  |  |
| 1.3. | Suteiktų paslaugų pajamos\*\* | 8.045,28 | 7.583,88 |
| 1.4. | Kitos | 889,71 | 847,87 |
| **2.** | **Pervestinos į biudžetą pagrindinės veiklos kitos pajamos** | **0,00** | **0,00** |
| **3.** | **Pagrindinės veiklos kitos pajamos** | **10.170,67** | **9.627,24** |

Apskaičiuotos pagrindinės veiklos kitos pajamos bendrąja verte 2021 m. buvo 10 170,67 tūkst. eurų, iš kurių 8 045,28 tūkst. eurų sudarė suteiktų paslaugų pajamos. Didžiąją dalį suteiktų paslaugų pajamų sudarė viešosios įstaigos Plungės rajono savivaldybės ligoninės gautos pajamos už asmens sveikatos priežiūros paslaugas (7 205,70 tūkst. eurų) bei viešųjų (išskyrus sveikatos priežiūros VšĮ) ir biudžetinių įstaigų apskaičiuotos pajamos už suteiktas paslaugas – 851,47 tūkst. eurų.

Apskaičiuotos pajamos iš rinkliavų ataskaitiniais metais padidėjo 3,36 proc. ir 2021 m. pabaigoje sudarė 1 235,69 tūkst. eurų.

Kitų pagrindinės veiklos pajamų didžiąją dalį sudaro viešosios įstaigos Plungės rajono greitosios medicinos pagalbos pajamos už asmens sveikatos priežiūros paslaugas (880,38 tūkst. eurų).

10 lentelė. Kitos veiklos pajamų ir sąnaudų pateikimas žemesniojo ir aukštesniojo lygių viešojo sektoriaus subjekto finansinių ataskaitų aiškinamajame rašte

|  |  |  |  |
| --- | --- | --- | --- |
| **Eil. Nr.** | **Straipsniai** | **Ataskaitinis laikotarpis** | **Praėjęs ataskaitinis laikotarpis** |
| **1** | **2** | **3** | **4** |
| **1.** | **Kitos veiklos pajamos** | **718,39** | **620,17** |
| 1.1. | Pajamos iš atsargų pardavimo | 12,23 | 14,19 |
| 1.2. | Ilgalaikio materialiojo, nematerialiojo ir biologinio turto pardavimo pelnas | 217,77 | 150,71 |
| 1.3. | Pajamos iš administracinių baudų | 0,82 | 0,87 |
| 1.4. | Nuomos pajamos | 431,22 | 400,43 |
| 1.5 | Suteiktų paslaugų, išskyrus nuomą, pajamos | 33,93 | 8,63 |
| 1.6. | Kitos | 22,42 | 45,33 |
| **2.** | **Pervestinos į biudžetą kitos veiklos pajamos** | **0,00** | **0,00** |
| **3.** | **Kitos veiklos sąnaudos** | **-274,70** | **-230,18** |
| 3.1. | Sunaudotų ir parduotų atsargų savikaina | -8,05 | -6,89 |
| 3.2. | Nuostoliai iš ilgalaikio turto perleidimo | -4,94 | -72,76 |
| 3.3. | Ilgalaikio turto nusidėvėjimo ir amortizacijos sąnaudos | -11,84 | -82,49 |
| 3.4. | Paslaugų sąnaudos | -0,90 | -0,93 |
| 3.5. | Darbo užmokesčio ir socialinio draudimo sąnaudos |  |  |
| 3.6. | Kitos veiklos sąnaudos | -248,97 | -67,12 |
| **4.** | **Kitos veiklos rezultatas** | **443,68** | **389,99** |

Savivaldybė 2021 metais iš kitos veiklos gavo teigiamą rezultatą, kuris sudarė 443,68 tūkst. eurų (2020 m. – 389,99 tūkst. eurų). Kitos veiklos pajamų 2021 m. apskaičiuota 718,39 tūkst. eurų. Palyginti su 2020 m., 2021 m. kitos veiklos pajamos padidėjo 98,22 tūkst. eurų (15,84 proc.).

Plungės rajono savivaldybės administracija kitos veiklos pajamų iš ilgalaikio materialiojo, nematerialiojo ir biologinio turto pardavimo uždirbo 217,77 tūkst. eurų, palyginti su 2021 m., pajamos padidėjo 67,06 tūkst. eurų (2020 m. uždirbta 150,71 tūkst. eurų).

2021 m. kitos veiklos nuomos pajamos sudarė 431,22 tūkst. eurų, t. y. 30,79 tūkst. eurų daugiau nei 2020 m. (2020 m. uždirbta 400,43 tūkst. eurų).

Didelę dalį nuomos pajamų (185,54 tūkst. eurų) sudarė apskaičiuotas mokestis už valstybinės žemės nuomą. Palyginti su 2020 m., mokesčio už valstybinę žemę pajamos išaugo 4,62 tūkst. eurų (2020 m. uždirbta 180,92 tūkst. eurų). Plungės rajono savivaldybės administracija 2021 m. apskaičiavo kitos veiklos nuomos pajamų 186,15 tūkst. eurų. Suteiktų paslaugų, išskyrus nuomą, pajamos, palyginti su 2020 m., padidėjo 25,3 tūkst. eurų (2020 m. uždirbta 8,63 tūkst. eurų).

2021 m. kitos kitos veiklos pajamos sudarė 22,42 tūkst. eurų, t. y. 22,91 tūkst. eurų mažiau nei 2020 m. Tokį pokytį lėmė sumažėjusios Savivaldybės administracijos želdinių atkuriamosios vertės kompensuojamos pajamos – 26,5 tūkst. eurų.

Kitos veiklos sąnaudos per 2021 m. sudarė 274,70 tūkst. eurų, t. y. padidėjo 19,34 proc., palyginti su praėjusiu laikotarpiu. Lyginant sąnaudų straipsnius su 2020 m., labiausiai mažėjo ilgalaikio turto nusidėvėjimo ir amortizacijos sąnaudos (70,65 tūkst. eurų) ir nuostolių iš ilgalaikio turto perleidimo (67,82 tūkst. eurų), o didėjo kitos veiklos sąnaudų (181,85 tūkst. eurų) straipsnis.

***17. Pagrindinės veiklos sąnaudos ir pinigų srautai pagal segmentus***

Šio aiškinamojo rašto P2 prieduose detalizuojami Savivaldybės naudojami ištekliai pagal Savivaldybės atliekamas funkcijas – sąnaudos ir pinigų srautai. Sąnaudos pripažįstamos tą ataskaitinį laikotarpį, kurį jos buvo padarytos, neatsižvelgiant į pinigų išleidimo laiką. Pinigų srautai – ataskaitinio laikotarpio pinigų ir pinigų ekvivalentų įplaukos ir išmokos.

2021 m. iš viso buvo padaryta 63 681,87 tūkst. eurų pagrindinės veiklos sąnaudų. Palyginti su 2020 m., pagrindinės veiklos sąnaudos išaugo 782,87 tūkst. eurų (1,24 proc.).

Viešojo sektoriaus subjektų darbo užmokesčiui (įskaitant socialinio draudimo įmokas) finansuoti buvo padaryta 34 616,59 tūkst. eurų sąnaudų (54,36 proc. nuo pagrindinės veiklos sąnaudų), t. y. 3 274,45 tūkst. eurų daugiau nei 2020 m., iš kurių daugiausia teko:

• švietimo funkcijai – 17 309,47 tūkst. eurų (50,0 proc. nuo visų darbo užmokesčio sąnaudų);

viešojo sektoriaus subjektų darbo užmokesčio sąnaudos didėjo dėl darbo užmokesčio didinimo kultūros ir pedagoginiams darbuotojams, taip pat dėl minimalios mėnesio algos didinimo (nuo 2020 m. sausio 1 d. – 607 eurai, nuo 2021 m. sausio 1 d. – 642 eurai);

• sveikatos apsaugos funkcijai – 8 584,64 tūkst. eurų (24,80 proc. nuo visų darbo užmokesčio sąnaudų). Atsižvelgiant į tai, kad į Savivaldybės konsoliduotąsias finansines ataskaitas įtraukiamos viešųjų sveikatos priežiūros įstaigų finansinės ataskaitos, pažymėtina, kad didžioji dalis sveikatos apsaugos funkcijai tekusių darbo užmokesčio sąnaudų finansuota ne iš valstybės biudžeto, o iš Privalomojo sveikatos draudimo fondo biudžeto;

• bendrų valstybės paslaugų funkcijai – 3 148,82 tūkst. eurų (9,10 proc. nuo visų darbo užmokesčio sąnaudų).

Nusidėvėjimo ir amortizacijos sąnaudos yra nepiniginis straipsnis, rodantis ilgalaikio materialiojo turto ir nematerialiojo turto sunaudojimą. Šių sąnaudų struktūros analizė parodo, kad didžiausia jų dalis tenka ekonomikos, būsto ir komunalinio ūkio, sveikatos apsaugos ir švietimo funkcijoms.

Komunalinių paslaugų ir ryšių sąnaudos nuo bendrųjų sąnaudų sudaro tik 4,24 proc. Daugiausia komunalinių paslaugų ir ryšių sąnaudų patyrė aplinkos apsaugos, švietimo ir poilsio, kultūros ir religijos funkcijas vykdantys viešojo sektoriaus subjektai.

Komandiruočių sąnaudos nuo bendrųjų sąnaudų sudaro tik 0,08 proc. Daugiausia sąnaudų tenka švietimo funkcijai (67,48 proc.), poilsio, kultūros ir religijos funkcijai (17,48 proc.) bei bendrų valstybės paslaugų funkcijai (13,70 proc.).

Transporto sąnaudų daugiausia tenka švietimo funkcijai (31,31 proc.), bendrųjų valstybės paslaugų funkcijai (23,87 proc.) bei sveikatos apsaugos funkcijai (17,83).

Kvalifikacijos kėlimo sąnaudos sudaro tik 0,11 proc. nuo pagrindinės veiklos sąnaudų. Daugiausia kvalifikacijos kėlimo sąnaudų tenka švietimo funkcijai (50,14 proc.), bendrų valstybės paslaugų funkcijai (21,57 proc.) ir socialinės apsaugos funkcijai (17,49 proc.).

Daugiausia paprastojo remonto ir eksploatavimo sąnaudų (44,94 proc.) turėjo ekonomikos ir poilsio, kultūros ir religijos (16,47 proc.) funkcijas vykdantys viešojo sektoriaus subjektai.

Nuvertėjimo ir nurašytų sumų sąnaudos yra nepiniginis straipsnis, rodantis ilgalaikio turto, atsargų ir gautinų sumų nuvertėjimą ir nurašymą per 2021 metus. Daugiausia nuvertėjimo ir nurašytų sumų sąnaudų patyrė švietimo (78,25 proc.) bei socialinės apsaugos (53,78 proc.) funkcijas atliekantys viešojo sektoriaus subjektai.

Daugiausia sunaudotų ir parduotų atsargų savikainos sąnaudų patyrė švietimo (36,69 proc.) ir sveikatos apsaugos (46,52 proc.) funkcijas vykdantys viešojo sektoriaus subjektai.

Socialinių išmokų straipsnyje mokamų socialinių išmokų sąnaudų didžioji dalis tenka valstybės biudžetui. Didžiausia šių sąnaudų dalis (99,85 proc.) tenka socialinės apsaugos funkcijai.

Daugiausia nuomos sąnaudų tenka švietimo funkcijai (23,13 proc.), ekonomikos funkcijai (18,71 proc.) ir būsto ir komunalinio ūkio funkcijai (18,35 proc.).

Finansavimo sąnaudos sudaro 2 599,51 tūkst. eurų (4,08 proc. nuo pagrindinės veiklos sąnaudų). Didžiausia dalis tenka socialinės apsaugos (51,07 proc.), aplinkos apsaugos (20,28 proc.) bei bendras valstybės paslaugų funkcijas vykdantiems viešojo sektoriaus subjektams (10,19 proc.).

Daugiausia kitų paslaugų sąnaudų tenka socialinės apsaugos funkcijai (22,04 proc.), būsto ir komunalinio ūkio (18,15 proc.) ir sveikatos apsaugos funkcijoms (19,76 proc.).

Daugiausia kitų sąnaudų tenka poilsio, kultūros ir religijos (56,23 proc.) ir sveikatos apsaugos funkcijas vykdantiems viešojo sektoriaus subjektams (17,59 proc.).

2021 m. pagrindinės veiklos pinigų srautų išmokos siekė 55 948,52 tūkst. eurų. Palyginti su 2020 m., pinigų išmokos padidėjo 3 106,55 tūkst. eurų (5,88 proc.).

Viešojo sektoriaus subjektų darbo užmokesčiui (įskaitant socialinio draudimo įmokas) finansuoti iš viso buvo išleista didžioji lėšų dalis – 34 104,24 tūkst. eurų (60,96 proc. nuo pagrindinės veiklos išmokų), iš kurių daugiausia teko:

* švietimo funkcijai – 17 176,22 tūkst. eurų (50,36 proc. nuo visų darbo užmokesčio išmokų);

• sveikatos apsaugos funkcijai – 8 277,65 tūkst. eurų (24,27 proc. nuo visų darbo užmokesčio išmokų). Pažymėtina, kad sveikatos apsaugos funkcijai buvo išleista 1 515,33 tūkst. eurų (22,41 proc.) daugiau negu 2020 metais (2020 m. – 6 762,32 tūkst. eurų; 2019 m. – 4 364,47 tūkst. eurų).

Atsižvelgiant į tai, kad į Savivaldybės konsoliduotąsias finansines ataskaitas įtraukiamos viešųjų sveikatos priežiūros įstaigų finansinės ataskaitos, pažymėtina, kad didžioji dalis sveikatos apsaugos funkcijai tekusių darbo užmokesčio pinigų srautų buvo finansuota ne iš valstybės biudžeto, o iš Privalomojo sveikatos draudimo fondo biudžeto.

• Bendrų valstybės paslaugų funkcijai – 3 143,43 tūkst. eurų (9,22 proc. nuo visų darbo užmokesčio išmokų).

Socialinių išmokų, kurios sudarė 21,11 proc. nuo visų išmokų, didžiąją dalį lėšų išmokėjo socialinės apsaugos funkcijas vykdantys viešojo sektoriaus subjektai (apie 99,82 proc. visų socialinių išmokų).

Didelė dalis lėšų, t. y. 2 410,06 tūkst. eurų (apie 4,31 proc. nuo visų išmokų), išleista komunalinių paslaugų ir ryšių išmokoms, kurių didžiąją dalį sudarė aplinkos apsaugos funkcijas vykdantys viešojo sektoriaus subjektai (38,54 proc.).

Kitų paslaugų įsigijimo išmokų, kurios sudarė apie 4,12 proc. nuo visų išmokų, didžiąją dalį išmokėjo būsto ir komunalinio ūkio funkcijas (apie 24,76 proc. kitų paslaugų įsigijimo išmokų) vykdantys viešojo sektoriaus subjektai.

Atsargų įsigijimo išmokų, kurios sudarė apie 3,82 proc. nuo visų išmokų, didžiąją dalį išmokėjo švietimo funkcijas vykdantys viešojo sektoriaus subjektai (apie 47,38 proc. visų atsargų įsigijimo išmokų) ir sveikatos apsaugos funkcijas vykdantys viešojo sektoriaus subjektai (apie 35,68 proc. visų atsargų įsigijimo išmokų).

Paprastojo remonto ir eksploatavimo išmokų, kurios sudarė apie 3,60 proc. visų išmokų, didžioji dalis tenka ekonomikos funkciją vykdantiems viešojo sektoriaus subjektams (apie 41,86 proc. visų paprastojo remonto ir eksploatavimo išmokų).

Kitų išmokų, kurios sudarė apie 1,04 proc. nuo visų išmokų, didžioji dalis tenka poilsio, kultūros ir religijos funkcijas vykdantiems viešojo sektoriaus subjektams (apie 70,51 proc. visų kitų išmokų).

Transporto išmokų, kurios sudarė apie 0,69 proc. nuo visų išmokų, didžioji dalis tenka bendrąsias valstybės paslaugas (23,88 proc.) ir švietimo funkcijas vykdantiems viešojo sektoriaus subjektams (apie 34,02 proc. visų transporto išmokų).

65,30 tūkst. eurų (apie 0,12 proc. nuo visų išmokų) siekė skolos aptarnavimo išlaidos, t. y. sumokėtos palūkanos vidaus ir užsienio kreditoriams.

Šio aiškinamojo rašto P2 priede pateikiamos pagrindinės veiklos sąnaudos bei pinigų srautai nėra tiesiogiai palygintinos su išlaidomis Savivaldybės biudžeto vykdymo ataskaitų rinkinyje dėl šių priežasčių:

* šiame ataskaitų rinkinyje sąnaudos parodytos taikant kaupimo principą, o biudžeto vykdymo ataskaitose išlaidos rodomos taikant pinigų principą;
* sąnaudų ir pinigų srautų klasifikacija skiriasi nuo išlaidų klasifikacijos;
* dalis sąnaudų bei pinigų srautų yra finansuojami ne iš Savivaldybės ar valstybės, o iš kitų biudžetų (pavyzdžiui, darbo užmokestis sveikatos apsaugos funkcijai finansuojamas iš Privalomojo sveikatos draudimo fondo biudžeto), todėl sąnaudos ir pinigų srautai finansinėse ataskaitose yra didesni negu Savivaldybės biudžeto vykdymo ataskaitose parodytos atitinkamos išlaidos;
* skiriasi į biudžeto vykdymo skaičiavimus įtrauktų subjektų ir viešojo sektoriaus subjektų apimtys.

***18. Finansinės ir investicinės veiklos rezultatas***

Informacija apie finansinės ir investicinės veiklos pajamas ir sąnaudas pateikta 11 lentelėje.

11 lentelė. Finansinės ir investicinės veiklos pajamos ir sąnaudos

|  |  |  |  |
| --- | --- | --- | --- |
| **Eil. Nr.** | **Straipsniai** | **Ataskaitinis laikotarpis** | **Praėjęs ataskaitinis laikotarpis** |
| **1** | **2** | **3** | **4** |
| **1.** | **Finansinės ir investicinės veiklos pajamos** | **95,59** | **11,71** |
| 1.1. | Pelnas dėl valiutos kurso pasikeitimo |  |  |
| 1.2. | Baudų ir delspinigių pajamos | 50,10 | 11,17 |
| 1.3. | Palūkanų pajamos | 0,85 | 0,25 |
| 1.4. | Dividendai | 0,03 | 0,29 |
| 1.5. | Kitos finansinės ir investicinės veiklos pajamos | 44,61 |  |
| 1.6. | Pervestinos finansinės ir investicinės veiklos pajamos | 0,00 | 0,00 |
| **2.** | **Finansinės ir investicinės veiklos sąnaudos** | **-65,65** | **-61,99** |
| 2.1. | Nuostolis dėl valiutos kurso pasikeitimo |  |  |
| 2.2. | Baudų ir delspinigių sąnaudos | -0,51 | -0,71 |
| 2.3. | Palūkanų sąnaudos | -65,13 | -61,29 |
| 2.4. | Kitos finansinės ir investicinės veiklos sąnaudos |  |  |
| **3.** | **Finansinės ir investicinės veiklos rezultatas(1-2)** | **29,94** | **-50,28** |

Savivaldybės finansinės ir investicinės veiklos pajamos 2021 m. sudarė 95,59 tūkst. eurų, sąnaudos – 65,65 tūkst. eurų, rezultatas – 29,94 tūkst. eurų.

Finansinės ir investicinės veiklos pajamų padidėjimui didžiausią įtaką turėjo apskaičiuotos kitos finansinės ir investicinės veiklos pajamos dėl Plungės rajono savivaldybės tarybos 2021 m. rugsėjo 29 d. sprendimo Nr. T1-239 ,,Dėl Savivaldybei nuosavybės teise priklausančio turto perdavimo uždarajai akcinei bendrovei ,,Plungės vandenys”, padidinant jos įstatinį kapitalą” didinant bendrovės įstatinį kapitalą turtiniu (nepiniginiu) įnašu, perduodant Savivaldybei nuosavybės teise priklausantį ilgalaikį turtą, įvertintą tikrąja rinkos verte.

Didžiausią sąnaudų dalį 2021 m. pabaigoje sudarė palūkanų sąnaudos už gautas paskolas – 65,13 tūkst. eurų, kurios, palyginti su 2020 m., padidėjo 3,84 tūkst. eurų.

Savivaldybė 2021 m. gavo pajamų iš dividendų 0,03 tūkst. eurų, kuriuos išmokėjo uždaroji akcinė bendrovė „Toksika“.

***19. Nuosavybės metodo įtaka***

Nuosavybės metodo įtakos ataskaitinio laikotarpio rezultatas parodo Savivaldybės kontroliuojamųjų ir asocijuotųjų ne viešojo sektoriaus subjektų ataskaitinio laikotarpio rezultatą, tenkantį Savivaldybei. Nuosavybės metodo įtaka ataskaitinio laikotarpio pradžioje buvo 3 188,04 tūkst. eurų, o pabaigoje – 2 340,69 tūkst. eurų. Per 2021 m. sumažėjo nuosavybės metodo įtaka – 847,35 tūkst. eurų.

Nuosavybės metodo įtakos pasikeitimas parodo investicijos į ne viešojo sektoriaus subjektus vertės pokytį ir lygus Savivaldybei tenkančių kontroliuojamųjų ne viešojo sektoriaus subjektų nuosavo kapitalo daliai, atėmus investicijos į tą subjektą įsigijimo savikainą.

***20. Suteiktos garantijos dėl paskolų***

Šio aiškinamojo rašto P16 priede pateiktos Savivaldybės suteiktos garantijos dėl paskolų, t. y. netiesioginiai Savivaldybės turtiniai įsipareigojimai grąžinti visą paskolos sumą ar jos dalį vidaus arba užsienio kreditoriams už skolininkus, kurių įsipareigojimų įvykdymą garantuoja Savivaldybė, jeigu šie nevykdo paskolos sutartyje arba kituose įpareigojamuosiuose skolos dokumentuose numatytų įsipareigojimų arba įvykdo ne visus. Savivaldybės netiesioginiai įsipareigojimai dėl paskolų su Savivaldybės garantija skaičiuojami nominaliąja verte, o jų likutis užsienio valiuta perskaičiuojamas iš užsienio valiutų, kuriomis buvo prisiimti įsipareigojimai, į nacionalinę valiutą, taikant Lietuvos banko paskelbtą paskutinės ataskaitinio laikotarpio dienos oficialų euro ir užsienio valiutų kursą.

Savivaldybės garantuojamos paskolos vidaus kreditoriams 2021 metų pabaigoje sudarė 1 332,07 tūkst. eurų (2020 m. gruodžio 31 d. – 680,73 tūkst. eurų), t. y. 651,34 tūkst. eurų daugiau negu metų pradžioje. Per 2021 metus iš viso buvo grąžinta 93,21 tūkst. eurų paskolų, dėl kurių buvo suteiktos Savivaldybės garantijos. Paskolas grąžino patys ūkio subjektai: UAB „Telšių regiono atliekų tvarkymo centras“ – 24,21 tūkst. eurų, UAB „Plungės šilumos tinklai“ – 69,0 tūkst. eurų.

Per 2021 m. Savivaldybės garantuojamų paskolų suteikta už 744,55 tūkst. eurų, t. sk. UAB „Plungės šilumos tinklai“ už 727,60 tūkst. eurų, UAB „Telšių regiono atliekų tvarkymo centras“ – 16,95 tūkst. eurų.

Visa Savivaldybės garantuojama skola laikoma neapibrėžtaisiais įsipareigojimais.

***20. Finansinės rizikos valdymas***

Lietuvos Respublikos 2021 metų valstybės biudžeto ir savivaldybių biudžetų finansinių rodiklių patvirtinimo įstatymo Nr. XIV-102 13 straipsniu nustatyta, kad savivaldybės skola (pagal įsipareigojamuosius skolos dokumentus, įskaitant paskolos, finansinės nuomos (lizingo) sutartis, bet neapsiribojant jomis) negali viršyti 60 procentų šiame įstatyme nurodytų prognozuojamų savivaldybės biudžeto pajamų.

Taip pat įstatyme pažymėta, kad

* Savivaldybės, kurios biudžetas planuojamas, tvirtinamas, keičiamas ir vykdomas vadovaujantis Fiskalinės sutarties įgyvendinimo konstitucinio įstatymo 4 straipsnio 4 dalies nuostatomis, metinio grynojo skolinimosi suma negali viršyti 1,5 procento biudžeto pajamų dėl 2021 metams prognozuojamo neigiamo produkcijos atotrūkio nuo potencialo;
* Savivaldybės metinio grynojo skolinimosi suma finansų ministro nustatyta tvarka 2019 ir 2020 metais atrinktiems projektams, kuriais prisidedama prie regiono ir (arba) Savivaldybės socialinės ir ekonominės plėtros tikslų, nustatytų strateginio planavimo dokumentuose, pasiekimo ir mažinamos Savivaldybės biudžeto išlaidos ir (arba) didinamos Savivaldybės biudžeto pajamos, atitinka lėšų sumą, kurios reikia šiems projektams įgyvendinti. Savivaldybės biudžeto atitiktis Fiskalinės sutarties įgyvendinimo konstitucinio įstatymo nuostatoms turi būti pasiekta per ketverių metų laikotarpį, skaičiuojant nuo pirmų metų, kai pradėta skolintis projektams įgyvendinti.
* 2019 m. birželio 19 d. Finansų ministerijos raštu Nr. (24.40E)-6K-1903350 „Dėl projektų tinkamumo finansuoti savivaldybės pasiskolintomis lėšomis“ tinkamu finansuoti Savivaldybės pasiskolintomis lėšomis pagal Lietuvos Respublikos 2019 metų valstybės biudžeto ir savivaldybių biudžetų finansinių rodiklių patvirtinimo įstatymo 12 straipsnio 1 dalies 2 punktą buvo pripažintas projektas „Universalaus sporto ir sveikatingumo komplekso Plungėje, Mendeno g. 1C, statyba (I etapas)“ ir leista skolintis 900 tūkst. eurų.
* 2019 metais minėtam projektui pasiskolinta 27,7 tūkst. eurų, 2020 metais – 386,0 tūkst. eurų. Iš viso per 2019-2020 metus šiam projektui pasiskolinta 413,7 tūkst. eurų.
* Savivaldybės biudžeto atitiktis Fiskalinės sutarties įgyvendinimo konstitucinio įstatymo nuostatoms turi būti pasiekta per ketverių metų laikotarpį, skaičiuojant nuo pirmų metų, kai pradėta skolintis projektui įgyvendinti.
* Planuojant 2022 metų biudžetą, buvo siekiama Savivaldybės biudžeto atitikties Fiskalinės sutarties įgyvendinimo konstitucinio įstatymo nuostatoms.
* 2020 metais buvo paimtos ir negrąžintos 900,0 tūkst. eurų ir 562,0 0 tūkst. eurų Lietuvos Respublikos finansų ministerijos trumpalaikės paskolos, kurios buvo naudojamos biudžetinių įstaigų darbuotojų darbo užmokesčiui ir socialinio draudimo įmokoms.
* 2021 metais buvo grąžintos abi trumpalaikės paskolos (793,8 tūkst. eurų buvo grąžinti iš dotacijos, skirtos 2020 metais negautoms pajamoms padengti, 668,2 tūkst. eurų – iš Savivaldybės biudžeto)
* Negrąžintų ilgalaikių paskolų likutis 2021 m. gruodžio 31 d. buvo 7 295,2 tūkst. eurų (2020 metų pradžioje ilgalaikių paskolų likutis buvo 6 712,6 tūkst. eurų).
* Ilgalaikių paskolų likutis padidėjo 582,6 tūkst. eurų, nes Savivaldybė pasinaudojo galimybe daugiau skolintis pagal Fiskalinės sutarties įgyvendinimo konstitucinio įstatymo 4 straipsnio 4 dalį ir Savivaldybės išlaidos 1,5 procento galėjo viršyti pajamas.
* Savivaldybės skola 2021 metais neviršijo Finansinių rodiklių įstatymu nustatyto skolinimosi limito.
* Valiutų kurso kitimo rizikos 2021 metais nebuvo, nes visi Savivaldybės vardu prisiimti skoliniai įsipareigojimai buvo eurais.
* Visos Savivaldybės paskolos 2021 metų pabaigoje buvo su kintamomis palūkanomis.
* Rizika būtų – kintamos palūkanos – tuo atveju, jei didėtų vidutinės tarpbankinių palūkanų normos, kuriomis bankai pageidauja (pasiruošę) paskolinti lėšų eurais EURIBOR. Per 2021 metus 6 mėnesių EURIBOR dydis keitėsi, bet tebeturėjo minusinę reikšmę, tad paskolų sutartyse marža arba mažėjo, arba buvo tokio dydžio, koks buvo numatytas sutartyse, todėl palūkanos nedidėjo.

12 lentelėje parodyta, kaip keitėsi EURIBOR dydis 2021 metais.

12 lentelė. 6 mėnesių EURIBOR kitimas 2021 metais

|  |  |
| --- | --- |
| Data | 6 mėn. EURIBOR, procentais |
| 2020-12-31 | -0,526 |
| 2021-04-01 | -0,512 |
| 2021-08-02 | -0,523 |
| 2021-12-29 | -0,544 |

Informacija apie įsipareigojimų dalį nacionaline ir užsienio valiutomis pateikta 13 lentelėje.

13 lentelė. Informacija apie įsipareigojimų dalį (įskaitant finansinės nuomos (lizingo) įsipareigojimus) eurais ir užsienio valiutomis

|  |  |  |  |
| --- | --- | --- | --- |
| **Eil. Nr.** | **Įsipareigojimų dalis valiuta** | **Balansinė vertė ataskaitinio laikotarpio pradžioje** | **Balansinė vertė ataskaitinio laikotarpio pabaigoje** |
| 1 | 2 | 3 | 4 |
| 2. | Eurais | 15 240,53 | 11.874,31 |
| 3. | JAV doleriais |  |  |
| 4. | Kitomis |  |  |
|  | **Iš viso** | **15 240,53** | **11.874,31** |

***22. Neapibrėžtasis turtas bei neapibrėžtieji įsipareigojimai***

Plungės rajono savivaldybės viešojo sektoriaus grupės subjektų neapibrėžtasis turtas ir neapibrėžtieji įsipareigojimai apskaitomi užbalansinėse sąskaitose.

2021 metų pabaigoje Savivaldybės administracijos užbalansinėse sąskaitose užregistruota neapibrėžtojo turto (gautinų sumų) – 8,3 tūkst. eurų (2020 m. gruodžio 31 d. – 7,5 tūkst. eurų), kurio tikimybė, kad ateityje gali priklausyti Savivaldybės administracijai ir duoti ekonominės naudos, mažesnė nei 50 proc.

Savivaldybės administracijos užbalansinėse sąskaitose užregistruota neapibrėžtųjų įsipareigojimų suma paskutinę ataskaitinio laikotarpio dieną, kurios atsiradimo tikimybė didesnė nei 11 proc., bet ne daugiau nei 50 proc. ir kuri gali būti reikalinga neapibrėžtajam įsipareigojimui padengti – 363,7 tūkst. eurų.

***23. Poataskaitiniai įvykiai***

Šio ataskaitų rinkinio parengimo data 2022 m. gegužės 31 d.

Nuo ataskaitinio laikotarpio pabaigos iki šio ataskaitų rinkinio parengimo datos esminių poataskaitinių įvykių, turinčių įtakos Savivaldybės veiklai, nebuvo.

***24. Apskaitos klaidų taisymas***

Apskaitos klaidos 2021 m. buvo taisomos apskaitos klaidų taisymo sąskaitose, todėl esminių apskaitos klaidų taisymo įtaka parodyta veiklos rezultatų ataskaitos eilutėje „Apskaitos politikos keitimo ir esminių apskaitos klaidų taisymo įtaka“. Viešosios įstaigos Plungės rajono savivaldybės ligoninės 2021 m. apskaitos politikos keitimo ir esminių apskaitos klaidų taisymo įtaka 12,67 tūkst. eurų (atstatytos iš savivaldybės biudžeto gautos ir išmokėtos finansavimo sumos 2019-2020-2021 m. gydytojui - rezidentui už studijas, nutraukus su įstaiga pasirašytą sutartį ir grąžinus gautas išmokas).

Dėl nuo 2021 m. sausio 1 d įsigaliojusio Lietuvos Respublikos finansų ministro įsakymo Nr. 1K-389 „Dėl viešojo sektoriaus apskaitos ir finansinės atskaitomybės 14-ojo standarto patvirtinimo“ pakeitimo, pagal kurį keičiasi investicijos, apskaitomos nuosavybės metodu, įsigijimo savikainos registravimas kontroliuojamose ne viešojo sektoriaus bendrovėse, atsižvelgiant į bendrovių gautas dotacijas ilgalaikiam turtui įsigyti, finansinės būklės ataskaitos Finansinio turto ir finansavimo sumų iš Europos Sąjungos, užsienio valstybių ir tarptautinių organizacijų straipsniai padidėjo 2 134,7 tūkst. eurų. Šis investicijų registravimas apskaitoje įtakos veiklos rezultatų ataskaitos straipsniams neturėjo.

Esminių klaidų įtaka praėjusių metų ataskaitinio laikotarpio veiklos rezultatų ataskaitos straipsniams susijusi su Savivaldybės administracijos esmine 2020 m. apskaitos ir finansinių ataskaitų klaida dėl nepagrįstai sumažintų 357,6 tūkst. eurų suma finansavimo pajamų (iš Savivaldybės biudžeto – 4,7 tūkst. eurų, Valstybės biudžeto – 352,9 tūkst. eurų) ir pagrindinės veiklos sąnaudų. Klaida ištaisyta pagal 7– ojo VSAFAS reikalavimus. Jei ši ilgalaikio turto grupės balansinė vertė būtų teisingai užregistruota apskaitoje ir nurodyta 2020 m. gruodžio 31 d. ataskaitinio laikotarpio finansinėse ataskaitose, to laikotarpio finansavimo sumos iš Savivaldybės bei valstybės biudžeto bei ilgalaikio materialiojo turto grupės likutinė vertė būtų mažesnė 357,6 tūkst. eurų.

|  |  |
| --- | --- |
|  | Administracijos direktorius Mindaugas Kaunas |

**PLUNGĖS RAJONO SAVIVALDYBĖS**

**2021 M. GRUODŽIO 31 D. PASIBAIGUSIŲ METŲ KONSOLIDUOTŲJŲ FINANSINIŲ ATASKAITŲ RINKINIO**

**AIŠKINAMOJO RAŠTO PRIEDAI**