**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO PLUNGĖS RAJONO SAVIVALDYBĖS IR AB „LTG INFRA“ JUNGTINĖS VEIKLOS 2021 M. KOVO 2 D. SUTARTIES NR. SUTK (LGI)-19/A1-14 PAPILDOMAM SUSITARIMUI NR. 2 DĖL PROJEKTO „PLUNGĖS MIESTO AUTOBUSŲ IR TRAUKINIŲ STOTIES SUJUNGIMO PROJEKTAS“ ĮGYVENDINIMO**

2022 m. liepos 28 d. Nr. T1-183

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Plungės rajono savivaldybės vardu sudaromų sutarčių rengimo ir pasirašymo tvarkos aprašo, patvirtinto Plungės rajono savivaldybės tarybos 2011 m. rugsėjo 29 d. sprendimu Nr. T1-225 „Dėl Plungės rajono savivaldybės vardu sudaromų sutarčių rengimo ir pasirašymo tvarkos aprašo patvirtinimo“, 8.5 papunkčiu, Plungės rajono savivaldybės taryba n u s p r e n d ž i a:

1. Pritarti Plungės rajono savivaldybės ir AB „LTG Infra“ jungtinės veiklos 2021 m. kovo 2 d. sutarties Nr. SUTK (LGI)-19/A1-14 Papildomam susitarimui Nr. 2 dėl projekto „Plungės miesto autobusų ir traukinių stoties sujungimo projektas“ įgyvendinimo (pridedama).

2. Įgalioti Plungės rajono savivaldybės administracijos direktorių, o jo nesant – Administracijos direktoriaus pavaduotoją pasirašyti sprendimo 1 punkte nurodytą jungtinės veiklos sutarties Papildomą susitarimą Nr.2.

Savivaldybės meras Audrius Klišonis

PRITARTA

Plungės rajono savivaldybės

tarybos 2022 m. liepos 28 d.

sprendimu Nr. T1-183

**PAPILDOMAS SUSITARIMAS NR. 2**

**DĖL PROJEKTO „PLUNGĖS MIESTO AUTOBUSŲ IR TRAUKINIŲ STOTIES SUJUNGIMO PROJEKTAS“ PRIE**

**JUNGTINĖS VEIKLOS 2021 M. KOVO 2 D. SUTARTIES NR.** **SUTK (LGI)-19/A1-14**

2022 m. liepos d.

Plungė

**Akcinė bendrovė „LTG Infra“** (juridinio asmens kodas 305202934, adresas Geležinkelio g. 2, Vilnius), atstovaujama generalinio direktoriaus Karolio Sankovski, veikiančio pagal bendrovės įstatus (toliau – **Partneris**), ir

**Plungės rajono savivaldybės administracija** (juridinio asmens kodas 188714469, adresas Vytauto g. 12, Plungė), atstovaujama administracijos direktoriaus Mindaugo Kauno, veikiančio pagal Plungės rajono savivaldybės administracijos nuostatus, patvirtintus 2015 m. rugsėjo 24 d. Plungės rajono savivaldybės tarybos sprendimu Nr. T1-227 (toliau – **Atsakingasis Partneris**),

atsižvelgdamos į Plungės geležinkelio stoties teritorijos, Stoties g. 29 ir prieigų, Stoties g. 29A ir Stoties g. 35, sutvarkymo pritaikant autobusų stoties veiklai, techninio projekto sprendinius bei vadovaudamosi 2021 m. kovo 2 d. sudarytos jungtinės veiklos sutarties Nr. SUTK(LGI)-19 įgyvendinant Plungės miesto ir Traukinių stoties infrastruktūros sutvarkymo darbų projektą (toliau – **Sutartis**), kurio metu numatyta suprojektuoti bei įrengti reikalingą stočių veiklai infrastruktūrą 8.2 punktu, sudarė šį susitarimą dėl Sutarties papildymo (toliau – **Papildymas**) ir susitarė:

1. Papildyti Sutarties 3.3.5 punktą bei naujai įrašyti 3.4.14 ir 3.4.15 punktus ir išdėstyti juos taip:

„3.3.5. numatyti galimybę, kad dalyje AB „LTG Infra“ patikėjimo teise valdomame žemės sklype (kad. Nr. 6854/8001:1) bus suprojektuota ir įrengta: šaligatvis, pėsčiųjų takai ir keleivių laukimo peronų prieigos bei lietaus nuotekų tinklai;“

„3.4.14. po statybos darbų užbaigimo užsakyti ir savo lėšomis atlikti Partnerio patikėjimo teise valdomo žemės sklypo (kadastro Nr. 6854/8001:1) kadastrinių matavimų tikslinimą, reikalingą pasikeitusiai faktinei situacijai užfiksuoti bei prieš pateikiant kadastrinių matavimų bylą Nacionalinės žemės tarnybos prie Žemės ūkio ministerijos teritoriniam padaliniui patikrai atlikti, pateikti ją Valdytojui derinimui. Po atliktos patikros grąžinti kadastrinių matavimų bylą su įsakymu dėl kadastro duomenų patvirtinimo Valdytojui;“

„3.4.15. savo lėšomis įregistruoti lietaus nuotekų tinklus Nekilnojamojo turto registre Atsakingojo partnerio nuosavybės teise ir užtikrinti tolimesnę lietaus nuotekų tinklų priežiūrą.“

1. Papildymas įsigalioja nuo jo pasirašymo momento. Jeigu Papildymas Šalių pasirašomas ne tą pačią dieną, laikoma, kad jis įsigalioja tą dieną, kada jį pasirašo antroji Šalis.
2. Papildymas yra neatskiriama Sutarties dalis.
3. Visi ginčai, kylantys šio Papildymo pagrindu, sprendžiami Sutartyje nustatyta tvarka.
4. Papildyme naudojamų sąvokų reikšmės atitinka Sutartyje pateiktų bei naudojamų sąvokų apibrėžimus.
5. Šalių atstovai sutinka, kad jų asmens duomenys (vardai ir pavardės) būtų viešinami.
6. Kitos Sutarties sąlygos, kurios nepaminėtos ir neaptartos šiame Papildyme, lieka galioti nepakitusios.
7. Papildymas sudarytas dviem vienodos juridinės galios egzemplioriais ir po Šalių pasirašymo perduotas po vieną kiekvienai Šaliai.

**ŠALIŲ ADRESAI IR REKVIZITAI**

|  |  |
| --- | --- |
| **Plungės rajono savivaldybės administracija**  Juridinio asmens kodas 188714469  Vytauto g. 12, LT-90123, Plungė  El. paštas [savivaldybe@plunge.lt](mailto:savivaldybe@plunge.lt)  Tel. (8 448) 73 166 | **AB „LTG Infra“**  Juridinio asmens kodas 305202934,  Geležinkelio g. 2, LT-02100 Vilnius  Korespondencijos adresas:  Pelesos g.10, LT-02111 Vilnius  Tel. 8 52 693353  El. paštas: [info@ltginfra.lt](mailto:info@ltginfra.lt) |
| Administracijos direktorius  **Mindaugas Kaunas**  \_\_\_\_\_\_\_\_\_\_\_\_\_\_\_\_\_\_\_\_\_ | Generalinis direktorius  **Karolis Sankovski**  \_\_\_\_\_\_\_\_\_\_\_\_\_\_\_\_\_\_\_\_\_ |

Susitarimo pakeitimo rengėja:

Karolina Kondrackaitė, Tel. Nr. +370 616 95878, El. paštas: [karolina.kondrackaite@ltginfra.lt](mailto:karolina.kondrackaite@ltginfra.lt)

(Korporatyvinė veikla, Turto valdymas).

|  |  |
| --- | --- |
|  |  |